ការសម្ភាសរបស់លោកយាយ វៀច យ៉េង

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះវៀច យ៉េង។

 ការសង្ខេបប្រវត្តិរបស់លោកយាយ វៀច យ៉េង

 លោកយាយ វៀច យ៉េង មានអាយុ ៧៩ឆ្នាំនៅក្នុងឆ្នាំ២០២០ ភេទស្រី មានទីលំនៅបច្ចុប្បន្ននៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យ មានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយពួកគាត់បានស្គាល់ហ្នឹងបានដឹង ជាពិសេសខ្ញុំសម្ភាសពីប្រវត្តិរបស់យាយទុកអោយកូនៗរឺមួយក៏ចៅៗរបស់យាយបានស្គាល់ហ្នឹងបានដឹងពីប្រវត្តិរបស់យាយដែរយាយបានរៀបរាប់ពីមួយជំនាន់ប៉ុលពត ពីមួយជំនាន់ទៅមួយជំនាន់ណេះយាយ?

ខ៖ ចា៎!

ក៖ បាទចឹងយាយយល់ព្រមដើម្បីអោយខ្ញុំដាក់ការសម្ភាសទាំងអស់ហ្នឹងទៅក្នុងវេបសាយសាលាទេយាយ?

ខ៖ ចា៎!

ក៖ បាទយាយចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី២៤ ខែ៥ឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមចឹងសំរាប់យាយឈ្មោះពេញតាមបញ្ជីជាតិតាមសំបុត្រកំណើតហាសឈ្មោះអីគេយាយ?

ខ៖ បញ្ជីជាតិឈ្មោះចឹងតែម៉ង។

ក៖ ឈ្មោះ..?

ខ៖ ឈ្មោះយាយយ៉េងចឹងតែម៉ង។

ក៖ ឈ្មោះវៀចយ៉េងចឹងហីយាយ?

ខ៖ ហ្នឹងហើយចា៎!

ក៖ អូ៎ចុះមានឈ្មោះហៅក្រៅអត់យាយ?

ខ៖ អត់ទេមានតែឈ្មោះហ្នឹងតែម៉ង។

ក៖ អូ៎!

ខ៖ តាំងពីតូចឈ្មោះចឹងតែម៉ង។

ក៖ អូ៎បាទយាយ!

ខ៖ ចា៎!

ក៖ ចុះតាំងពីអើឪពុកម្ដាយកាលនៅក្មេងឪពុកម្ដាយធ្លាប់ហៅយាយអីផ្សេងអត់?

ខ៖ អត់ទេនៅតែហៅយ៉េងៗចឹងតែម៉ង។

ក៖ អូ៎បាទយាយចុះយាយសព្វថ្ងៃយាយអាយុប៉ុន្មានយាយ?

ខ៖ ចិតប្រាំបួន។

ក៖ ចិតប្រាំបួនណេះយាយ?

ខ៖ ឆ្នាំមមី។

ក៖ អូ៎!

ខ៖ ឆ្នាំមមីចែប្រាំបួនហើយណេះ?

ក៖ ខ្ញុំអត់ចេះរាប់ដែរ។

ខ៖ ចិតប្រាំបួនហើយឆ្នាំមមីហោស!

ក៖ បាទយាយចុះយាយការនៅឆ្នាំមួយពាន់ប្រាំបួនរយប៉ុន្មានយាយចាំអត់?

ខ៖ អត់ចាំទេ។

ក៖ យូរហើយណេះយាយណេះ?

ខ៖ យូរហើយ!

ក៖ អូ៎!

ខ៖ ចិតជាងទៅហើយចិតប៉ែត្រហើយអត់ចាំទេ។

ក៖ បាទយាយចុះចឹងអើយាយសំរាប់ឆ្នាំច័ន្ទគតិជូត ឆ្លូវ ខាល ថោះយាយឆ្នាំមមីណេះយាយ?

ខ៖ ហ្នឹងហើយ!

ក៖ អូ៎បាទយាយចុះយាយទីកន្លែងដែរយាយកើតម៉ងកើតនៅណា?

ខ៖ កើតនៅគៀនជ្រៃហ្នឹងតែម៉ង។

ក៖ កើតនឿគៀនជ្រៃហ្នឹងហោស?

ខ៖ គៀនជ្រៃហ្នឹងតែម៉ង។

ក៖ កើតនៅផ្ទះហ្នឹងតែម៉ងហោសយាយ?

ខ៖ ចា៎អត់ផ្ទះនៅជិតវត្ត។

ក៖ អូ៎!

ខ៖ ទើបរុសកាលពេលណុងគេអោយមកនៅកន្លែងយើងចាប់ដីថ្មីហោស!

ក៖ អូ៎បាទយាយ!

ខ៖ ចា៎មុនដំបូងនៅជិតវត្តតើនៅដីគេសុំដីគេនៅណុង។

ក៖ អូ៎!

ខ៖ សុំដីប្អូនហាសទ៊ាហាសគាត់សុំដីប្អូននៅហាស!

ក៖ បាទយាយ!

ខ៖ ដល់ពេលគេកាប់ព្រៃកាប់អីណុងសុទ្ធតែផ្នូរខ្មោចច្រើនគេអោយយើងកាប់បានយើងមកនៅហ្នឹងតែម៉ង។

ក៖ បាទយាយចុះអើយើងទើបផ្លាស់មកនៅហ្នឹងបានប៉ុន្មានឆ្នាំហើយយាយ?

ខ៖ ហីផ្លាស់មកតាំងពីនៅតូចម៉េសណាស់នៅជំទង់នៅតូចប្រហែលជាអាយុដប់ប្រាំដប់បីដប់បួនអីមិនដឹង។

ក៖ យើងផ្លាស់នៅហ្នឹងហោស?

ខ៖ យូរហើយផ្លាស់នៅហ្នឹងជំទង់តូចអត់ធំផងតូចណុង។

ក៖ អូ៎បាទយាយ!

ខ៖ ចា៎!

ក៖ ចឹងពីមុនយាយនៅណោះ?

ខ៖ នៅកៀកវត្ត។

ក៖ នៅជិតវត្ត?

ខ៖ ហ្នឹងហើយ!

ក៖ បាទយាយប៉ុន្តែនៅក្នុងគៀនជ្រៃក្នុងហ្នឹងទេណេះយាយ?

ខ៖ នៅគៀនជ្រៃក្នុង។

ក៖ អូ៎បាទយាយចុះយាយមានបងប្អូនបង្កើតចំនួនប៉ុន្មាននាក់យាយ?

ខ៖ ប្រាំបួននាក់។

ក៖ យាយកូនទីប៉ុន្មានទៅ?

ខ៖ ទីពីរ។

ក៖ អូ៎!

ខ៖ បងទីមួយប្រុសអូ៎ស្រីដែរ។

ក៖ ចុះមានប្រុសប៉ុន្មានស្រីប៉ុន្មានយាយ?

ខ៖ ស្រីប្រាំប្រុសបួន។

ក៖ អូ៎ប៉ុន្តែពួកគាត់មានអ្នកស្លាប់អត់យាយ?

ខ៖ ស្លាប់អត់មានទេមានស្លាប់តែសាច់ថ្លៃ។

ក៖ អូ៎បងប្អូននៅរស់ទាំងអស់?

ខ៖ នៅទាំងអស់បងប្អូនបង្កើតនៅទាំងអស់ប្រាំបួននៅទាំងអស់បើសាច់ថ្លៃងាប់អស់។

ក៖ អូ៎!

ខ៖ អោយតែប្រុសៗនៅទាំងអស់គ្មានទេអត់ងាប់ទេ។

ក៖ អូ៎ចឹងនៅបានយូរហាសយាយ?

ខ៖ ហ្នឹងហើយ!

ក៖ ចុះបងរបស់យាយអាយុប៉ុន្មានហើយទាល់ឥឡូវយាយចឹង?

ខ៖ អាយុប៉ែត្រ។

ក៖ ប៉ែត្រសិបហោស?

ខ៖ ប៉ែត្រហើយ!

ក៖ អូ៎ប៉ុន្តែគាត់នៅណាទៅយាយ?

ខ៖ នេះនៅបាំងនេះរំលងផ្ទះខ្ញុំមួយទៅ។

ក៖ អូ៎!

ខ៖ នៅជិតគា្នតើ!

ក៖ ប៉ុន្តែគាត់អត់វង្វេងអត់អីណាហីយាយ?

ខ៖ អត់វង្វេងទេ។

ក៖ គាត់នៅដូចយាយ?

ខ៖ នៅធម្មតាហេ៎មាំជាងខ្ញុំផង។

ក៖ ចឹងហោសយាយ?

ខ៖ គេអត់សូវឈឺខ្ញុំឈឺច្រើន។

ក៖ ប៉ុន្តែអើគាត់ប្រុសមែនអត់យាយ?

ខ៖ ស្រី។

ក៖ ស្រីដែរហោស?

ខ៖ ស្រី។

ក៖ ប៉ុន្តែប្ដីរបស់គាត់ស្លាប់ហើយ?

ខ៖ ស្លាប់ស្គរគា្នណុងស្គរប៉ាវាណុង។

ក៖ ប៉ុន្តែប្ដីរបស់យាយនៅរស់រឺមួយក៏ស្លាប់ដែរ?

ខ៖ ស្លាប់ដែរ។

ក៖ អូ៎!

ខ៖ ស្លាប់តាំងពីអាធានៅមួយខែបួនប្រាំថ្ងៃភ្លើងឆេះណុង។

ក៖ បាទយាយបាទ!

ខ៖ ណុងហើយ!

ក៖ អូ៎ចុះយាយអាចប្រាប់ឈ្មោះអើបងហើយហ្នឹងប្អូនៗបានអត់ថាពួកគាត់ឈ្មោះអីខ្លះទៅយាយ?

ខ៖ ប្អូនហេសប្អូនឈ្មោះតាលីម អាអ៊ីម មីណៃស៊ីម មីណៃសេង អាងួនហេង។

ក៖ អូ៎!

ខ៖ នៅហ្នឹងទាំងអស់ច្រើនហាសប្រាំបួននាក់ហាស!

ក៖ ប្រាំនៅបួនទៀតហីយាយ?

ខ៖ នៅបួនទៀតបួនទៀតប្រុសហោស?

ក៖ បាទ!

ខ៖ ប្រុសអូ៎អើស្រីមើលយ៉េន យ៉េង សៀងលីម ណៃស៊ីម ណៃសេងប្រាំ។

ក៖ ប្រាំហ្នឹងស្រី?

ខ៖ ប្រាំស្រី។

ក៖ ចុះប្រុស?

ខ៖ ប្រុសបួន។

ក៖ បួនហោស?

ខ៖ ប្រុសាជិកលីម អាអ៊ីម អាយីម អាងួនហេង។

ក៖ អូ៎បាទយាយ!

ខ៖ ហ្នឹងហើយប្រាំបួននាក់។

ក៖ បាទប៉ុន្តែអើពួកគាត់ឥឡូវនៅគៀនជ្រៃហ្នឹងទាំងអស់គា្នរឺមួយទៅបែកទៅនៅណាខ្លះយាយ?

ខ៖ បែកនៅកំពង់ស្ពឺខ្លះនៅទួលរកាខ្លះ នៅជួរមុខនោះខ្លះ។

ក៖ អូ៎!

ខ៖ ជួរមាត់ទន្លេហោស!

ក៖ បាទយាយ!

ខ៖ អត់មាននៅជុំគា្នទេ។

ក៖ មានតែបងរបស់យាយដែរនៅជាប់ជាមួយយាយ?

ខ៖ ហ្នឹងហើយហើយប្អូនមិញណុងហោសណែងួនហ៊ាងប្រាប់ថាណែសុទ្ធលង់ទឹកណុងហោស!

ក៖ បាទ!

ខ៖ ណុងហើយ!

ក៖ អូ៎ណុងប្អូនប្អូនរបស់យាយ?

ខ៖ ប្អូនប្អូនខ្ញុំបន្ទាប់អាពៅហាស!

ក៖ បាទយាយបាទ!

ខ៖ អាទីប្រាំបីអាងួនហេងទីប្រាំបួន។

ក៖ អូ៎បាទយាយចុះអើបងរបស់យាយហ្នឹងឥឡូវគាត់អត់ធ្វើអីទេណេះយាយណេះ?

ខ៖ អត់ធ្វើអីទេ។

ក៖ ចឹងហោស?

ខ៖ ទៅតែវត្តហ្នឹងថ្វាយបង្គំរាល់ដងថ្ងៃសិល្បិ៍ទៅវត្តទៅ។

ក៖ អូ៎!

ខ៖ ខ្ញុំគ្មានធ្វើអីទេខ្ញុំក៏អត់ធ្វើអីដែរ។

ក៖ បាទយាយ!

ខ៖ វាលតែឈឺ។

ក៖ អូ៎ប៉ុន្តែគាត់កូនចៅគាត់នៅជុំជាមួយគាត់ដែរ?

ខ៖ បែកដែរ។

ក៖ បងរបស់យាយ?

ខ៖ ប៉ុន្តែបែកបែកណុងអស់ហើយស្អីណុង។

ក៖ អូ៎អត់អីទេបែកទាំងអស់បែកទៅណាយាយ?

ខ៖ បែកនៅជិតហ្នឹងដែរមែនបែកឆ្ងាយប៉ុន្តែគេមិននៅក្នុងបន្ទុកទេណាស់គេបែកទៅនៅជើងណោះមួយនៅក្រោយណោះមួយ នៅផ្ទះណុងមួយសុទ្ធមើលតែកូន។

ក៖ អូ៎កូនបងកូនតែបីនាក់ទេយាយ?

ខ៖ កូនតែបីនាក់។

ក៖ ប៉ុន្តែ…?

ខ៖ ប៉ុនអាមួយយកប្ដីក្រោយគេទៅនៅអ៊ីណាបាត់តាំងពីយូរហើយចង់ដប់ឆ្នាំហើយ!

ក៖ អូ៎ចឹងហោសយាយ?

ខ៖ ហ្នឹងហើយសល់តែបីទេរាល់ថ្ងៃណុងហោស!

ក៖ អូ៎ចុះអើទីបីនៅណាយាយបន្ទាប់ប្អូនយាយបន្ទាប់នៅណាទៅ?

ខ៖ អើទីបីហោស?

ក៖ បាទ!

ខ៖ ទីបីប្រុស។

ក៖ ប៉ុន្តែនៅណាទៅយាយ?

ខ៖ នៅនេះនៅអ៊ីកន្លែងអើទយលប្រទាលនេះ។

ក៖ អូ៎!

ខ៖ ទួលប្រទាលស្គាល់ទេទួលប្រទាលនៅក្រោយណុងហោស!

ក៖ អត់ស្គាល់ផងគាត់ធ្វើអីគេនៅណុងយាយ?

ខ៖ ឡើងត្នោតណុង។

ក៖ អូ៎!

ខ៖ មានធ្វើអីឡើងត្នោត។

ក៖ ជាមួយគ្រួសារគាត់ទៅ?

ខ៖ ហ្នឹងហើយ!

ក៖ ចុះបន្ទាប់ទៀតនៅណាយាយ?

ខ៖ បន្ទាប់ទៀតនៅជួរមាត់ទន្លេណុង។

ក៖ មាត់ទន្លេ..?

ខ៖ ឈ្មោះអ៊ីមហីពីណាណុងហោស!

ក៖ អត់អីទេគេយកស្បែកជើងចេញទេយាយចុះអើគាត់ធ្វើអីគេនៅតាមមាត់ទន្លេណុងយាយ?

ខ៖ គាត់ចិញ្ចឹមគោច្រូតតែស្មៅអោយគោស៊ីមួយថ្ងៃៗធ្វើអីណុងហោស!

ក៖ អូ៎ចឹងហោសយាយ?

ខ៖ ហ្នឹងហើយ!

ក៖ ចុះប្អូនបន្ទាប់ទៀតនៅណា?

ខ៖ ប្អូនបន្ទាប់ទៀតនៅណុងដែរ។

ក៖ នៅជិតគា្ននៅណុងយាយ?

ខ៖ អើឆ្ងាយប្រហែលផ្ទះប្រហែលបួនដបើផ្ទះដែរនៅមាត់ទន្លេដែរណុងស្រីទេណាស់។

ក៖ មាត់ទន្លេនៅណានៅលើរអាងហ្នឹងតើហីយាយ?

ខ៖ នៅរអាងណុងមាត់ទន្លេនេះអាណុងមាត់ទន្លេយើងបើកទូកដរ។

ក៖ អូ៎!

ខ៖ អាជួរមុខហោស!

ក៖ បាទយាយ!

ខ៖ អាណុងមាត់ទន្លេហើយណុងហោស!

ក៖ បាទយាយ!

ខ៖ ហ្នឹងហើយ!

ក៖ ចុះអើប្អូនៗបន្ទាប់ទៀត?

ខ៖ ប្អូនបន្ទាប់មួយទៀតនៅកំពង់ស្ពឺ។

ក៖ កំពង់ស្ពឺ?

ខ៖ កំពង់ស្ពឺ។

ក៖ នៅជិតភ្នំពេញណុង?

ខ៖ ហេ៎ឆ្ងាយទៅពីនេះទៀតទៅពីផ្សារនេះណុងទៀតហាសឆ្ងាយហាសណាស់នៅខេត្តកំពង់ស្ពឺឆ្ងាយហាសណាស់។

ក៖ អូ៎ផុតពីខេត្តកំពង់ស្ពឺទៅទៀតហេស?

ខ៖ ផុតទៀតហាស!

ក៖ បាទយាយចុះបន្ទាប់មកទៀត?

ខ៖ បន្ទាប់មកទៀតនៅផ្ទះនៅផ្ទះនេះហោស!

ក៖ ណុងកូនទីប៉ុន្មានយាយ?

ខ៖ អាណុងទីប្រាំហេស?

ក៖ ទីប្រាំ។

ខ៖ ហ្នឹងហើយ!

ក៖ ចុះទីប្រាំមួយ?

ខ៖ ទីប្រាំមួយនៅណាទេវីនេះច្រើនពេកពិបាកចាំដែរដល់ពេលច្រើនពេកដល់ប្រាំបួននាក់ហើយទីប្តាំមួយមើលអាទីបី ទីបួនទីប្រាំទីប្រាំមួយវាណុងទីប្រាំមួយ។

ក៖ បាទយាយ!

ខ៖ វាទីប្រាំមួយ។

ក៖ នៅពេលទីប្រាំពីរ?

ខ៖ ទីប្រាំពីរនៅពេលយើងទៅនោះ។

ក៖ អូ៎ទីប្រាំបីនៅក្រោយនេះ?

ខ៖ ទីប្រាំបីនេះទីនេះ។

ក៖ ចុះទីប្រាំបួន?

ខ៖ មកមិញហ្នឹងទីប្រាំបួននៅនេះនេះម្ដុំនេះក្បែរផ្ទះយាយនេះ។

ក៖ អូ៎!

ខ៖ អាណុងទីប្រាំបួនផុតហើយអស់ហើយប្រុស។

ក៖ ប៉ុន្តែគាត់មានគ្រួសារទាំងអស់ហើយ?

ខ៖ គ្មានទេងាប់អស់ដែរប្រពន្ធវាងាប់អស់ហើយ!

ក៖ ចឹង?

ខ៖ យកមីអាលែងមីផល្លាណុងស្គាល់ដែរមីផល្លានៅជាប់ណុងហោសពីដើមណុងដែរហោសមីផល្លាយាយអុកហោស!

ក៖ អូ៎ស្គាល់ៗ?

ខ៖ ណុងយកប្រពន្ធក្រោយយកមីផល្លាណុងហាស!

ក៖ អូ៎!

ខ៖ អាណុងទីប្រាំបួនហាស!

ក៖ បាទអោយកុំអោយគេធ្វើអីនោះពីណាគេធ្វើអីគេណុងហោស!

ខ៖ វ៉ៃមើលៗ។

ក៖ អូនឈប់ធ្វើ។

ខ៖ ចឹងហាស!

ក៖ ចុះអើចឹងយាយធ្លាប់មានអនុស្សាវរីយ៍ជាមួយប្អូនៗយាយកាលនៅក្មេងៗអត់យាយ?

ខ៖ ចា៎!

ក៖ ធ្លាប់ធ្វើអីខ្លះជាមួយគាត់អត់?

ខ៖ អត់។

ក៖ លក្ខណៈធ្វើស្រែចាប់ត្រីលេងទឹកអីជាមួយគា្នចឹងហាសណាស់?

ខ៖ អូ៎ប្រវត្តិវេទនាណាស់និយាយរឿងប្រវត្តិណុងហោសអូ៎ខ្ញុំបងប្អូនច្រើនស្លក៏មិនចេះដែរម៉ែអត់អោយទៅរៀនទេចិញ្ចឹមបងប្អូន។

ក៖ បាទយាយ!

ខ៖ គ្មានបានទៅរៀនទេចេះអីស្អីក៏មិនចេះផង។

ក៖ អូនចាំពូធ្វើការហើយសិនមើលអូន?

ខ៖ ចាំរួចរាល់សិន។

ក៖ ចុះយាយគិតថាចឹងអើពួកគាត់នៅបែកៗគា្នទាំងអស់ចឹងទៅ?

ខ៖ បែកគា្ន។

ក៖ អូ៎បាទយាយចុះយាយគិតថាឪពុករបស់យាយឈ្មោះអីគេយាយមិញ?

ខ៖ ឈ្មោះតាវៀច។

ក៖ តាវៀច?

ខ៖ ហ្នឹងហើយ!

ក៖ ចុះត្រកូលគាត់អីគេវៀចយាយ?

ខ៖ ត្រកូលតាវៀចត្រកូល..។

ក៖ ត្រកូលហោវៀចមែនទេយាយ?

ខ៖ ហ្នឹងហើយៗត្រូវហើយ!

ក៖ អូ៎ចុះម្ដាយយាយ?

ខ៖ ម្ដាយយាយសាំង។

ក៖ យាយសាំង?

ខ៖ ជីតាឡាយ។

ក៖ តាឡាយ ឡាយសាំងណេះយាយ?

ខ៖ ហ្នឹងហើយ!

ក៖ បាទយាយចុះអើយាយកាលគាត់នៅរស់កាលគាត់នៅក្មេងហាស?

ខ៖ ចា៎!

ក៖ គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅចិញ្ចឹមយាយអី?

ខ៖ មានធ្វើអីដាក់តែឡបហ្នឹង!

ក៖ ដាក់ឡបហោសយាយ?

ខ៖ ចា៎ដាក់ឡបហើយធ្វើប្រាំជួលស្រែគេធ្វើបឹងហាសបឹងឆ្ងាយហាសណាស់។

ក៖ បាទយាយ!

ខ៖ បឹងក្រពើបឹងស្អីៗណានៅល្ពៀកមុខស្រកហោស!

ក៖ អូ៎!

ខ៖ ណុងហាសដាក់ដល់ណុងហាស!

ក៖ មែន..?

ខ៖ រួចទៅធ្វើ..។

ក៖ មែនដាក់តាមព្រែកនេះ?

ខ៖ អត់ទេព្រែកគេធ្វើធ្នួស។

ក៖ អូ៎!

ខ៖​ គេអោយយើងដាក់ហោសអត់អោយដាក់ទេ។

ក៖ បាទយាយ!

ខ៖ ដាក់តាមបឹងហាស!

ក៖ អូ៎បាទយាយ!

ខ៖ រួចអង្គុយស្រែកហើយធ្វើធ្វើស្រែណុងតាំងពីអាយុដប់បីហ្នឹងខំដកខំទាំងស្ទូងណុងហាសចិញ្ចឹមបងប្អូនប្រាំបួននាក់ហើយហោស!

ក៖ អូ៎!

ខ៖ ពីរនាក់បងណុងហាស!

ក៖ បាទយាយ!

ខ៖ រួចជាប់កូនខ្ចីពីរនាក់បងប្អូនណុងទៅដកស្ទូងជួលប្រាំងជួលស្រែគេធ្វើខែវស្សា។

ក៖ បាទយាយបាទ!

ខ៖ រួចគាត់ណុងដាក់ឡបទៅ។

ក៖ អូ៎!

ខ៖ វេទនាណាស់ប្រវត្តិណុងហោសកូនច្រើនដល់ប្រាំបួននាក់ហើយ!

ក៖ បាទចុះអើចឹងយាយគិតថាអើម្ដាយវិញគាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅយាយ?

ខ៖ ម៉ែគាត់នៅផ្ទះមើលកូនមើលចៅគាត់ចិញ្ចឹមជ្រូកទៅមួយពីរទៅ។

ក៖ អូ៎!

ខ៖ ចិញ្ចឹមជ្រូក។

ក៖ បាទយាយបាទ!

ខ៖ ដាក់ទៅបួនទៅបីទៅចឹងហាស!

ក៖ បាទយាយ!

ខ៖ ចា៎!

ក៖ ចឹងឪពុកដាក់ឡបម្ដាយចិញ្ចឹមជ្រូក?

ខ៖ ហ្នឹងហើយដាក់ឡបហើយធ្វើស្រែទៀតណាស់។

ក៖ អូ៎!

ខ៖ ជួលស្រែគេធ្វើហាស!

ក៖ បាទយាយចឹងគាត់ធ្វើច្រើនណេះយាយណេះដោយសារកូនច្រើន?

ខ៖ ហ្នឹងហើយស្រែច្រើនធ្វើច្រើនល្មមបានល្មមឈ្នួលគេល្មមយើងបានតិចតួចដែរណុង។

ក៖ យើងបានមួយហូបណេះយាយណេះ?

ខ៖ បានតែម៉ាហូបណុងមិនបានលក់ដូរហ្នឹងគេទេ។

ក៖ អូ៎បាទយាយចុះឪពុកម្ដាយកាចរឺមួយក៏ស្លូតយាយ?

ខ៖ ហេ៎តាណុងកាចហាសយាយណុងមិនសូវប៉ុន្មានទេគាត់ត្រូវស្រា។

ក៖ អូ៎!

ខ៖ មិនបានទេគាត់កាចដេញវ៉ៃអត់បាយអត់ទឹកហាសរត់ៗនៅផ្ទះណុងអត់បាយទេចែមួយម៉ាត់មួយពេលអីណាគាត់ទៅបាត់ផឹកស្រាបាត់បានឡើងស៊ីបាយបាន។

ក៖ បាទយាយ!

ខ៖ ហ្នឹងហើយពិបាកហាសនៅជាមួយគាត់ណុងហោសវេទនាហាសប្រវត្តិហោសបងប្អូនច្រើន។

ក៖ ចុះយាយចងចាំអនុស្សាវរីយ៍ជាមួយឪពុកម្ដាយយាយអត់កាលនៅក្មេងយាយធ្លាប់ធ្វើការងារអីគេខ្លះជាមួយគាត់ទៅ?

ខ៖ ដកស្ទូងទៅគាត់ជេទៅគាត់វ៉ៃទៅជួនណាដុំដីនេះណុងអើដីណុងពេលណាគប់ត្រូវក្បាលជួនណារត់គេចទៅយំទៅអាពតរាំងអើអាពតអាដែងដើមសង្កែហោស!

ក៖ បាទយាយ!

ខ៖ ដើមសង្កែអត់មានរាំងទេមានតែសង្កែនៅក្នុងព្រៃណុងទៅយំទៅអស់ចិត្តអស់ចង់គាត់ទៅបាត់ទៅបានមកដកទៅត្រូវដកដកទៅ ត្រូវស្ទូងៗទៅចឹងហាស!

ក៖ ហ្នឹងឪពុករបស់យាយហេស?

ខ៖ ហ្នឹងហើយឪពុក។

ក៖ អូ៎!

ខ៖ គាត់ធ្វើបាបហាសគាត់ត្រូវស្រាហោស!

ក៖ ប៉ុន្តែគាត់ហូបស្រាជារៀងរាល់ថ្ងៃរឺមួយក៏ម៉េច?

ខ៖ អើបើស្រាមិនដែរអត់ទេរាល់តែថ្ងៃណុង។

ក៖ ចឹងហោសយាយ?

ខ៖ ហ្នឹងហើយមិនសូវថាអត់ទេ។

ក៖ ប៉ុន្តែគាត់មែនធ្វើបាបតែយាយគាត់ធ្វើបាបទាំងក្រុមគ្រួសារទាំងអស់ហេស?

ខ៖ អូ៎តែយាយហ្នឹងក៏វ៉ៃដែរបើត្រូវស្រាខ្លាំងវ៉ៃបើត្រូវស្រាល្មមៗអត់អីទេ។

ក៖ កូនចៅទាំងអស់វ៉ៃទាំងអស់?

ខ៖ ទាំងអស់អត់មានរត់ទៅទាំងអស់ណុង។

ក៖ អូ៎!

ខ៖ បើអាតូចៗអាល្អិតណុងអាហ្នឹងអត់ទេពេលតូចៗពេកហោស!

ក៖ បាទយាយ!

ខ៖ កូនមួយអីណុងហោស!

ក៖ បាទយាយ!

ខ៖ ហ្នឹងហាស!

ក៖ អូ៎ចុះអើឪពុករបស់យាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ គាត់មិនដែរប្រាប់ផងបើគាត់ត្រូវតែស្រាចឹងបានអីប្រាប់យើងអត់ដឹងថាចេះៗអត់ផង។

ក៖ កាលគាត់អត់ទាន់មានគ្រួសារគាត់ក៏អត់ដែរនិយាយដែរណេះយាយ?

ខ៖ អត់ដែរនិយាយផង។

ក៖ ចុះម្ដាយរបស់យាយដែរនិយាយអត់?

ខ៖ ម្ដាយដែរនិយាយដែរតើថាអើយកាលពីដើមមកគាត់ដណ្ដឹងដែរអញ់ថាមិនយកៗទេគាត់ថាបើមិនយកចាប់។

ក៖ អើ!

ខ៖ ថាចឹងហាសអាហ្នឹងប្រវត្តិរបស់គាត់និយាយមែនហាស!

ក៖ បាទយាយ!

ខ៖ អើរួចដល់ពេលនេះគាត់ថាក្រែងជាចាំគាត់យកទៅរួចទៅការត្រឹមត្រូវទៅ។

ក៖ អូ៎បាទយាយចុះអើចឹងយាយតាខាងឪពុកឈ្មោះអីគេយាយមិញ?

ខ៖ តាខាងឪពុកឈ្មោះតាឡាយ។

ក៖ យាយតាខាងឪពុកហាសឈ្មោះតា..?

ខ៖ អូ៎!

ក៖ តាហោយាយផង់?

ខ៖ តាហោយាយផង់។

ក៖ ចុះយាយខាងម្ដាយ?

ខ៖ ម្ដាយ។

ក៖ តាឡាយយាយឆែ?

ខ៖ យាយឆែ។

ក៖ អូ៎បាទយាយប៉ុន្តែពួកគាត់អ្នកស្រុកនៅហ្នឹងទេណេះយាយណេះ?

ខ៖ ស្រុកគាត់នៅឆ្ងាយគាត់ពីដើមគាត់ជំពាក់គេហោសជំពាក់គេយកម៉ែខ្ញុំហ្នឹង ម៉ែខ្ញុំកំព្រាអត់មានឪពុកមានម្ដាយអីផងយកក្មួយហ្នឹងយកធ្វើកូន។

ក៖ បាទយាយអូ៎ប៉ុន្តែយាយអើទាន់យាយតាអត់យាយ?

ខ៖ អត់ទាន់ទេ។

ក៖ យាយ..?

ខ៖ ម៉ែណុងគ្រាន់ការរួចគាត់ទៅស្រុកវិញទៅគាត់នៅតែជាមួយប្ដីហ្នឹង!

ក៖ បាទយាយចុះនៅពេលដែរអើតាយាយទាំងខាងឪពុកទាំងខាងម្ដាយស្លាប់ហ្នឹងយាយកើតអត់ទាន់ទេណេះ?

ខ៖ ទាន់តើទាន់ណែជីដូនខាងឪពុកហាស!

ក៖ អូ៎!

ខ៖ ទាន់យាយផង់តាហោអត់ទាន់ទេទាន់យាយផង់។

ក៖ អូ៎ចុះអើខាងម្ដាយខាងម្ដាយអត់ទាន់ទេណេះយាយ?

ខ៖ អត់ទាន់ផង។

ក៖ ចុះយាយធ្លាប់មានអនុស្សាវរីយ៍ជាមួយយាយផង់អត់?

ខ៖ ថីមិនមានដែរតើ!

ក៖ យាយពេលណុងធ្វើអីខ្លះជាមួយយាយផង់?

ខ៖ យាយផង់គាត់ចាស់ហើយគាត់នៅតែដាំបាយអោយប្អូនអោយកូនគាត់ចិញ្ចឹមនៅជាមួយគ្រួសារហ្នឹងមែនបែកដោយខ្លួនអាកូននៅជាមួយហ្នឹងធ្វើបាបគាត់វ៉ៃស្ដីអោយគាត់យំប្រប្រីចណុង។

ក៖ អូ៎!

ខ៖ វេទនាណាស់យាយណុងហោសនៅជាមួយកូនស្រីហាសនៅជាមួយយាយហេងហោស!

ក៖ បាទ!

ខ៖ នៅគេអោយដាំបាយពេលគាត់មកពីវត្តមកវិញអើខ្ញុំនៅតូចៗ។

ក៖ បាទយាយ!

ខ៖ ធ្វើត្រីរស់ណុងយំបណ្ដើរអីបណ្ដើរគាត់ថាអើយអញ់ទៅវត្តហើយអោយអញ់ធ្វើត្រីរស់ទៀតរួចគាត់យំយំហើយអើនៅក្មេងដែរវ៉ៃអោយគាត់ទៅ។

ក៖ អូ៎!

ខ៖ អាណុងចឹងហាស!

ក៖ ប៉ុន្តែ…?

ខ៖ មានដឹងថាអី។

ក៖ ប៉ុន្តែយាយផង់គាត់ស្លូតរឺមួយក៏កាចយាយ?

ខ៖ គាត់ស្លូតយាយណុងគាត់ស្លូតតើបានអីអោយយើងស៊ីតើ!

ក៖ អូ៎គាត់អត់ដូចតាទេណេះតាវៀចទេណេះ?

ខ៖ ដូចតាតាវៀចគាត់ត្រូវស្រា។

ក៖ ប៉ុន្តែបើគាត់អត់ត្រូវស្រាគាត់ស្លូតទេ?

ខ៖ អើហេ៎តាវៀចក៏មិនសូវស្លូតប៉ុន្មានដែរ។

ក៖ អូ៎បាទយាយចុះចឹងអើយាយមកនៅហ្នឹងអស់យូររយះពេលយូរនៅយាយ?

ខ៖ ហេ៎មកនៅហ្នឹងប្រហែលជាហាហុកហាជាងមកការនៅកន្លែងហ្នឹង!

ក៖ អូ៎បាទយាយ!

ខ៖ មកការនៅដីតែម៉ង។

ក៖ ចុះយាយគិតថាចឹងយាយមានកូនចៅណាដែរទៅនៅខេត្តផ្សេងជៀសពីខេត្តកំពង់ចាមអត់យាយ?

ខ៖​ អត់នៅហ្នឹងទាំងអស់ជុំគា្ន។

ក៖ នៅហ្នឹងទាំងអស់ម៉ង?

ខ៖ នៅទាំងអស់គា្ន។

ក៖ ចុះមាន..?

ខ៖ ជុំគា្ន។

ក៖ មានចៅចៅទួតចៅអីណាទៅនៅខាងប្រទេសថៃប្រទេសអីទៅធ្វើការអត់យាយ?

ខ៖ ​អត់មានទេអូ៎ចៅមាននៅរតនៈគិរី។

ក៖ រតនៈគិរីហោសយាយ?

ខ៖ ហ្នឹងហើយ!

ក៖ គាត់ធ្វើអីគេនៅណុងយាយ?

ខ៖ នៅធ្វើនេះរើសចន្ទីចាន់អីគេ។

ក៖ អូ៎គាត់មានគ្រួសារនៅណុង?

ខ៖ មានគ្រួសារនៅណុង។

ក៖ ណុងចៅយាយ?

ខ៖ ហ្នឹងហើយចៅកូនអាថៃដើរទៅ។

ក៖ ចឹងមានន័យថាយាយមានចៅទួតហើយណេះយាយណេះ?

ខ៖ មានហើយ!

ក៖ អូ៎មានច្រើនទេយាយ?

ខ៖ មានចៅទួតប្រហែលដប់ហើយប្រហែលដប់ជាងថាដប់ចុះ។

ក៖ អូ៎ច្រើនហាសណេះយាយ?

ខ៖ ច្រើនហាស!

ក៖ អូ៎ចុះចឹងមានប៉ុន្មានទៅយាយ?

ខ៖ ចៅរាល់ថ្ងៃណុងគ្រាន់ចៅបង្កើតប្រហែលល្បាក់ម៉្ភៃហើយហេសអាខ្លះប្រាំពីរអាខ្លះប្រាំអាខ្លះបួន។

ក៖ អូ៎!

ខ៖ ច្រើនហាសអានេះប៉ុន្មានប្រាំមួយប្រាំពីរនាក់ហើយណេះអាណុងចៅបង្កើតរួចដូចអាលិចណុងទៀតប្រាំទៀតរួចនៅកើតណោះបួនទៀតអូ៎ប្រាំមួយទៀតរួចមកនៅណោះទៀតច្រើនហាសចៅច្រើនហាស!

ក៖ អូ៎!

ខ៖ ចៅទួតហោស!

ក៖ ចឹងអើ..?

ខ៖ នោះចៅបង្កើត។

ក៖ កូនប៉ុន្មានទៅយាយ?

ខ៖ កូនបួននាក់។

ក៖ អូ៎កូនបួននាក់រួចទៅចៅច្រើន?

ខ៖ ទាំងអស់ប្រាំប្រាំាំងាប់មួយហើយ!

ក៖ អូ៎!

ខ៖ ងាប់មីស្រីមួយនៅសល់រាល់ថ្ងៃនៅសល់តែបួននាក់សុទ្ធតែប្រុស។

ក៖ បួននាក់ប៉ុន្តែ..?

ខ៖ អើ!

ក៖ ម្នាក់កូនប្រាំមួយ?

ខ៖ អើ!

ក៖ កូនប្រាំពីរ?

ខ៖ ហ្នឹងហើយបួនប្រាំទៅ។

ក៖ ដល់ពេលចឹងចៅច្រើនហើយ..?

ខ៖ ចៅច្រើន។

ក៖ ចៅច្រើន?

ខ៖ ចៅទួតច្រើន។

ក៖ ចុះស្វាមីរបស់យាយឈ្មោះអីគេយាយ?

ខ៖ តាអ៊ីម។

ក៖ តាអ៊ីមហោស?

ខ៖ ចា៎តាអ៊ីម។

ក៖ អើគាត់ស្លាប់បាត់ហើយណេះយាយណេះ?

ខ៖ ស្លាប់តាំងពីចិតបីម៉េស។

ក៖ អូ៎គាត់ស្លាប់ពេលប៉ុលពតលុនណុលម៉េស?

ខ៖ ហ្នឹងហើយៗ!

ក៖ គាត់កើតអីយាយ?

ខ៖ កាលណុងគេអោយយកទៅអាដែងស្អីៗគេអោយធ្វើការនៅណុងវាចាញ់ហោស វាចាញ់កាលណុងមានថ្នាំមានថ្នាំអីចាក់យើងសេរ៉ូមទឹកដូង។

ក៖ បាទយាយ!

ខ៖ រួចថ្នាំអាចម៍ទន្សាយតូចៗអោយយើងលេបមានជាណាងាប់ទៅអាពៅណុងអាយុបានពីរខែបានមួយខែជាងងាប់។

ក៖ អូ៎បាទយាយចុះចឹងអើប៉ុន្តែកាលពីមុនណុងតាគាត់រកស៊ីអីគេយាយពីមុនគាត់ស្លាប់?

ខ៖ រកស៊ីអើមានរកអីទេមានតែធ្វើប្រាំងហ្នឹងហើយហ្នឹងដាក់ឡបហ្នឹងដូចតែខ្មោចទ៊ាដែរណុង។

ក៖ អូ៎!

ខ៖ ដូចគា្ន។

ក៖ បាទយាយ!

ខ៖ តាអ៊ាងគាត់អត់ស្គាល់ទេ។

ក៖ អត់ស្គាល់ទេ?

ខ៖ អត់ស្គាល់ទេក្មួយឯងអត់ស្គាល់ទេ។

ក៖ ដោយសារខ្ញុំក្មេងជំនាន់ក្រោយពីរបីជំនាន់ហើយ?

ខ៖ អើក្មេងជំនាន់ក្រោយហ្នឹងហើយនៅជាមួយម្ដាយក្មេកណុងមានធ្វើអីតាណុងចឹងដែរ។

ក៖ បាទយាយ!

ខ៖ មានតែជួលប្រាំងគេធ្វើទៅរួចទាំងមកពីធ្វើប្រាំងមកទៅអស់ប្រាំងអស់អីទៅយកត្រីព្រែកលក់។

ក៖ អូ៎!

ខ៖ លក់ទៅលក់ដូរទៅ។

ក៖ បាទយាយចុះអើយាយគិតថាចឹងដូចជាសំរាប់យាយការអស់រយះពេលប៉ុន្មានឆ្នាំទៅយាយ?

ខ៖ ហេ៎ការណុងអាយុដប់ប្រាំបីឥឡូវចិតប្រាំបួនហើយប៉ុន្តែហោស!

ក៖ យាយការអាយុដប់ប្រាំបីហោស?

ខ៖ អាយុដប់ប្រាំបី។

ក៖ ឥឡូវចិតប្រាំបួន?

ខ៖ ថាអាយុដប់ប្រាំបួនចុះ។

ក៖ យាយការអស់ហុកសិបមួយឆ្នាំ?

ខ៖ ចា៎វ៉ៃថាដប់ប្រាំបួនចុះ។

ក៖ ចុះកូនអើពេលដែរយាយការហ្នឹងយាយដូចជាទំនេរពោះសិនរឺមួយក៏យាយមានកូនម៉ង?

ខ៖ ជាប់ណែទំនេរពោះបីខែ។

ក៖ បីខែណេះចុះឥឡូវកូនរបស់យាយឥឡូវអាយុប៉ុន្មានហើយយាយ?

ខ៖ អើងាប់បាត់ហើយមីស្រីណុងប្រពន្ធអានីហោស!

ក៖ បងគេហោស?

ខ៖ បងគេមីស្រីតែមួយណុងបានមកអាខាលណុង។

ក៖ បាទយាយប៉ុន្តែយាយការអស់ហុកសិបមួយឆ្នាំ?

ខ៖ ហ្នឹងហើយ!

ក៖ ចុះនៅសល់បួននាក់ទៀតនៅ..?

ខ៖ ជុំគា្នណុង។

ក៖ នៅជុំគា្ន?

ខ៖ អានេះអាឈា អានោះអាខាលបងប្អូនបង្កើតហ្នឹងហាស!

ក៖ បាទួាយ!

ខ៖ នៅក្រោយៗផ្ទះហ្នឹងហាស!

ក៖ ប៉ុន្តែអើកូនបន្ទាប់ពីបងដែរស្លាប់ហ្នឹងគាត់ធ្វើអីគេយាយ?

ខ៖ មានធ្វើអីរាល់ថ្ងៃណុងធ្វើប្រាំងដែរធ្វើប្រាំងទាល់ខែរកត្រីរកត្រីទៅបើនេះទៅរាល់ថ្ងៃហ្នឹងមានធ្វើអី។

ក៖ តែគាត់នៅណា?

ខ៖ និយាយជាមួយងួនហ៊ាងមិញហោសនេះ។

ក៖ អូ៎ពូខាលណុងហោស?

ខ៖ អើៗ!

ក៖ ពូខាលណុងគាត់បងទីពីរ?

ខ៖ បងទីពីរ។

ក៖ ចុះទីបីនៅណាវិញយាយ?

ខ៖ ទីបីទីបីមកមិញណុងនិយាយជាមួយងួនហ៊ាងមិញណុង។

ក៖ អូ៎!

ខ៖ អាជាងមិញណុងហោស!

ក៖ បាទៗយាយ!

ខ៖ នៅណោះនៅទួលក្រោយហោស!

ក៖ បាទយាយ!

ខ៖ ចា៎!

ក៖ តែគាត់ណុងនៅធ្វើប្រាំងដែរ?

ខ៖ ធ្វើដូចគា្នណុងម្ដុំណុងមានធ្វើប្រាំអធ្វើអីទេ។

ក៖ រួចចុះទីបួនយាយ?

ខ៖ ទីបួននៅកើតហោស!

ក៖ ណុងគាត់ធ្វើអីគេគាត់ធ្វើប្រាំងដែរ?

ខ៖ ធ្វើប្រាំងដែរ។

ក៖ កូនយាយធ្វើប្រាំងទាំងអស់ណេះយាយ?

ខ៖ ទាំងអស់ហ្នឹងអាពៅណុងក៏ធ្វើប្រាំងដែរ។

ក៖ គាត់នៅណា?

ខ៖ មានមុខរបរអីហាស?

ក៖ គាត់នៅណា?

ខ៖ អាពៅនេះផ្ទះក្បឿងនេះ។

ក៖ អូ៎កូនចៅរបស់យាយនៅជុំគា្ននៅហ្នឹង?

ខ៖ នៅជុំគា្នបែកតែមួយនៅកើតហោស!

ក៖ អូ៎ចឹងប៉ុន្តែអើប្រពន្ធគាត់អីនៅធ្វើប្រាំងជាមួយគាត់ចឹងទៅ?

ខ៖ ហ្នឹងហើយ!

ក៖ អូ៎រួចចុះចៅៗទៅណាអស់ទៅយាយ?

ខ៖ ចៅៗអូ៎អាខ្លះបែកទៅនៅរតនៈគិរីទៅអាខ្លះទៅនៅរកស៊ីអើនេះទៅគ្រប់កន្លែងឥន្ធនេលទៅព្រែកយួន។

ក៖ មានគ្រួសារមានអីទៅ?

ខ៖ មានគ្រួសារបែកអស់គ្មាននៅជាមួយទេនៅតែឯងណុងហ្នឹងផ្ទះតូចហ្នឹង!

ក៖ អូ៎ចឹងយាយនៅហ្នឹងម្នាក់ឯងហោសយាយ?

ខ៖ នៅម្នាក់ឯង!

ក៖ អូ៎បាទយាយចុះនៅពេលដែរយាយរៀបអាពាហ៍ពិពាហ៍ជាមួយតាពេលណុងយាយមានជាលក្ខណៈថាឪពុកម្ដាយយាយជាអ្នករៀបចំអោយយើង រឺមួយក៏យើងឃើញគា្នស្រឡាញ់គា្នយាយ?

ខ៖ អត់ផងដណ្ដឹងមិនយកផងអោយប្រកែកយំយ៉ាងណាក៏ត្រូវគេអោយគាត់អោយខ្ញុំថាមិនយកទេយាយជេប៉ាវាសុទ្ធតែអាត្រូវគ្រាប់គេបាញ់អត់យកអត់ស្រឡាញ់ រួចគាត់ចេះតែថាហេ៎ហែងមិនយកម៉េចត្រូវអញ់អោយរួចប្រកែកម៉េចក៏អត់រួចដែរត្រូវតែយក។

ក៖ ម៉េចចឹងយាយ?

ខ៖​ ស្អប់។

ក៖ ម៉េចបានស្អប់តាហ្នឹង?

ខ៖ ស្អប់តាណុងស្អប់ម្ដាយក្មេកគាត់ជេអាក្រក់ៗពេកជេកូនគាត់ជេកូនគាត់ជេប្ដីណុងសុទ្ធតែអាតៃហោង អាត្រូវគ្រាប់អាគេបាញ់សែកពីណុងមកដល់ណេះដល់ផ្ទះតាប៉ាងហោស!

ក៖ អូ៎!

ខ៖ ស្រែកផ្ទះគាត់មកស្អប់ចាស់ចឹងតើជេយាយហ្នឹងកាចពេកយាយណុងកាចហាស!

ក៖ បាទយាយ!

ខ៖ យាយណុងហោសឈ្មោះយាយងែមៗហោសអើសួរងួនហ៊ាងស្គាល់ហើយ!

ក៖ បាទយាយ!

ខ៖ កាចហាស!

ក៖ ចុះអើចឹងអើយើងស្គាល់គា្នពីមុនណេះយាយណេះជាមួយតា?

ខ៖ ពីមុនអត់ស្គាល់ផងពេលដល់នេះណុងដល់ពេលច្រូតស្រូវណុងណែយកវីគា្នច្រូតរួចចឹងថាអូយខ្ញុំអត់ទៅទេអត់ស្គាល់ហេ៎មកគ្រាន់ទៅៗអោយទៅទៅៗហ្នឹងវាច្រូតតាមគេអត់ចេះច្រូតផង។

ក៖ បាទយាយ!

ខ៖ ហ្នឹងហើយឹងហាស!

ក៖ អូ៎!

ខ៖ រួចដល់នេះទៅរួចច្រូតរួចកាត់ធ្វើស្រែធ្វើអីរួចធ្វើប្រាំងរួចយកដាក់ទៅមកដល់ផ្ទះហ្នឹងគេមកដណ្ដឹងហោស!

ក៖ បាទយាយ!

ខ៖ អើ!

ក៖ ដល់ពេលហើយយាយអត់ព្រមយកទេ?

ខ៖ អត់ព្រមយកទេ។

ក៖ តែ..?

ខ៖ ម៉ែឪចេះបង្ខំអោយមិនដូចឥឡូវណា។

ក៖ បាទយាយត្រូវ!

ខ៖ អើ!

ក៖ ចុះអើពេលហ្នឹងមានថ្លៃជំនូនអត់យាយថ្លៃទឹកដោះហាស?

ខ៖ មានតើកាលណុងមានលុយណាផ្គាប់មាសណុង។

ក៖ បានប៉ុន្មានយាយពេលណុង?

ខ៖ ប្រាំជី។

ក៖ ប្រាំជីហោសយាយ?

ខ៖ ហ្នឹងហើយ!

ក៖ អូ៎ចុះពេលណុងការគេការម៉េចយាយ?

ខ៖ ការយើងធម្មតាដូចថាបុកល័ក្ខបុកអីទៅមួយយប់មួយថ្ងៃកាលណុង។

ក៖ មានរោងមានអីដូចយើងទៅ?

ខ៖ មានរោងមានអីបុកល័ក្ខហាសមែនដូចឥឡូវណាអត់បុកល័ក្ខពីដើមបុកល័ក្ខហាស!

ក៖ បាទយាយ!

ខ៖ ហ្នឹងហើយ!

ក៖ ចុះអើចឹងសំរាប់យាយការការឆ្នាំណាយាយ?

ខ៖ អត់ចាំទេអត់ចាំ។

ក៖ ប៉ុន្តែមុនលុនណុលរឺមួយក៏លុនណុលហើយ?

ខ៖ នៅតើអើបើមីស្រីណុងហាជាងហើយអាខាលហាជាងហើយមុនហេសកាលណុងហេស?

ក៖ បាទ!

ខ៖ ដូចភ្លេចហើយក្មួយហើយអត់ដឹងទេ។

ក៖ មុន?

ខ៖ ចា៎មុនហើយ!

ក៖ មីស្រីមីស្រីចង់ហុកហើយបើអាខាលហាជាងហើយហាក្រាស់ហាស!

ក៖ បាទយាយ!

ខ៖ ប្រហែលជាហាប្រាំមួយហាប្រាំពីរប៉ុណ្ណឹងហេស!

ក៖ បាទយាយបាទចុះអើចឹងយាយគិតថាកាលពីនៅក្មេងយាយធ្លាប់បានរៀនអត់យាយ?

ខ៖ អត់។

ក៖ រៀនខ្មែរយាយអត់បានរៀនទេណោះ?

ខ៖ ស្អីក៏មិនបានដែរគាត់មិនអោយរៀនប៉ុនចាស់ថាបងប្អូនច្រើនប្រាំបួននាក់ហើយនេះនៅខំដកស្ទូងធ្វើទៅ។

ក៖ អូ៎បាទយាយចុះអើភាសាបារាំងក៏យាយអត់ដែរបានរៀនដែរណេះយាយណេះ?

ខ៖ អត់ខ្មែរមិនចេះផង។

ក៖ អូ៎បាទយាយ!

ខ៖ ចា៎!

ក៖ ចុះអើយាយគិតថាយាយកាលពីក្មេងយាយធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់យាយ?

ខ៖ អត់មានផងបើអត់បានរៀនបានអីម៉េចមានមិត្តភក្តិ។

ក៖ អើ..!

ខ៖ ងើបព្រលឹមឡើងធ្វើការងារព្រលឹមការងារ។

ក៖ នៅក្នុងភូមិហ្នឹងក៏អត់មានដែរណេះយាយណេះ?

ខ៖ អត់មាន។

ក៖ អូ៎ប៉ុន្តែចឹងស្រែចំការយាយធ្លាប់ធ្វើណេះយាយណេះ?

ខ៖ ហ្នឹងហើយ!

ក៖ ចំការយាយធ្លាប់ធ្វើអត់យាយ?

ខ៖ ចំការក៏ធ្វើដែរដាំពោតដាំអីៗហ្នឹង!

ក៖ កាលក្មេងណេះយាយណេះ?

ខ៖ ពីក្មេង។

ក៖ អូ៎!

ខ៖ ដាំពោតទៅដាំថ្នាំទៅសព្វ។

ក៖ អូ៎យាយធ្វើច្រើនណេះយាយ?

ខ៖ ធ្វើច្រើន។

ក.ចុះអើស្រែវិញស្រែយាយធ្វើនៅណាយាយ?

ខ៖ ស្រែធ្វើអ៊ីស្រែលើណោះមានថ្មមានអ្នកធ្វើរោងនៅណុងធ្វើច្រូតកាត់ផរួចបានមក។

ក៖ ធ្វើស្រែប្រាំងណេះយាយណេះ?

ខ៖ ប្រាំងពីមុនពីដើមអត់បានធ្វើពីក្រមុំហាសធ្វើតែស្រែទេណាស់ប្រាំងគ្រាន់យើងបានរួចការងារយើង យើងទៅជួលអោយគេមួយថ្ងៃដប់ប្រាំទៅ។

ក៖ បាទយាយ!

ខ៖ មួយពាន់ប្រាំរយមួយថ្ងៃ។

ក៖ បាទ!

ខ៖ ជួយដកស្ទូងអោយគេរួចការងារយើង។

ក៖ ចុះម៉េចបាននៅស្រុកហ្នឹងគេធ្វើតែស្រែប្រាំងចឹងយាយ?

ខ៖ បើមានចំការអីនៅស្រុកណុងមានតែចឹងគេអត់នៅ..។

ក៖ ចុះម៉េចគេអត់ធ្វើស្រែវស្សា?

ខ៖ ស្រែវស្សាធ្វើតើធ្វើរួចទៅដល់ពេលចាប់ផ្ដើមមកដល់បកទៅវិញអាហ្នឹងប្រាំគេចាប់ផ្ដើមធ្វើប្រាំង។

ក៖ អូ៎ចឹងមានន័យថាបើយាយយាយធ្វើពីរណោះ?

ខ៖ ធ្វើពីរធ្វើប្រាំងផងធ្វើស្រែផងប៉ុន្តែអត់មានរបស់យើងទេណាស់ជួលគេទាំងអស់។

ក៖ បាទយាយអូ៎ចុះចឹងយាយគិតថាដូចជាយាយធ្លាប់លក់ដូរពីមុនអត់យាយ?

ខ៖ លក់ដូរលក់ត្រីអីតិចតួចហ្នឹងហាសបានម៉ែគាត់មានកូនខ្ចីទៅលក់ណុងហាសថោកណុងមួយគីឡូមួយពាន់អីប្រាំពីរប្រាំបីរយ។

ក៖ អូ៎បាទយាយពេលណុងតាអ្នកទៅរកណេះយាយ?

ខ៖ តាអ្នកទៅរក។

ក៖ ហើយយកមកយាយអ្នកទៅលក់នៅផ្សារទៅ?

ខ៖ នៅផ្សារអីលក់តាមភូមិ។

ក៖ អូ៎ទៅលក់រហូតដល់ក្បាលស្ពានទៅ?

ខ៖ ហ្នឹងហើយត្រឹមក្បាលស្ពានអី។

ក៖ អូ៎បាទយាយចុះយាយគិតថាចឹងពីមុនយាយធ្លាប់ចិញ្ចឹមសត្វអត់យាយ?

ខ៖ ចិញ្ចឹមតើ!

ក៖ យាយចិញ្ចឹមអីគេទៅ?

ខ៖ ចិញ្ចឹមជ្រូកចិញ្ចឹមគោ។

ក៖ មានចិញ្ចឹមត្រីចិញ្ចឹមអីអត់យាយ?

ខ៖ អត់ទេអត់មានទេ។

ក៖ អូ៎ចុះមាន់ទា?

ខ៖ មាន់ទេមាន។

ក៖ មានដែរណេះយាយណេះ?

ខ៖ មានតែនៅក្មេងៗហាស!

ក៖ បាទយាយ!

ខ៖ ឥឡូវតាំងពីចូលវត្តឈប់ហើយ!

ក៖ អូ៎បាទយាយចុះយាយគិតថាកាលពីក្មេងយាយមានធ្លាប់ធ្វើអីគេខ្លះយាយ?

ខ៖ នៅពីក្មេងអត់មានទេធ្វើស្រែធ្វើប្រាំងហ្នឹងអត់មានធ្វើអីទៀត ដល់រួចពីការងារទៅយើងដល់ពេលជួយស្ទូងជួយច្រូតទៅណាស់ម័យថ្ងៃដប់ប្រាំរៀល។

ក៖ បាទយាយ!

ខ៖ ហ្នឹងហើយ!

ក៖ អូ៎!

ខ៖ មានបានការងារអីគេធ្វើទេមានដកស្ទូងអោយគេហ្នឹង!

ក៖ ហ្នឹងកាលនៅក្មេងណេះយាយ?

ខ៖ នៅក្មេង។

ក៖ ចុះនៅពេលយើងមានគ្រួសារយាយ?

ខ៖ នៅគ្រួសារហ្នឹងយើងពេលនេះយើងវាស់ស្ទូងរបស់យើង។

ក៖ អូ៎បាទយាយ!

ខ៖ យើងបែកទៅហើយយើងមានគ្រួសារយើងបែកហោសបែកយើងពីរនាក់ប្ដីប្រពន្ធដកស្ទូងរបស់យើងទៅ។

ក៖ បាទយាយបាទត្រូវអាហ្នឹងសំរាប់ចិញ្ចឹមកូនចៅហាសណេះយាយ?

ខ៖ ហ្នឹងយើងចិញ្ចឹមកូនចៅ។

ក៖ ចុះយាយគិតថាចឹងសំរាប់យាយតាំងពីក្មេងរហូតមកដល់ឥឡូវហាស កាលយាយនៅជាមួយឪពុកម្ដាយរហូតទាល់ឥឡូវជីវិតរបស់យាយមានការផ្លាស់ប្ដូរអីខ្លះយាយ?

ខ៖ ហេ៎ផ្លាស់ប្ដូរចេះតែផ្លាស់ប្ដូរហើយអើវាពិបាកហាសពិបាកដូចថាម្នាក់យើងនៅម្នាក់យើងពិបាកណាស់មិនមានគ្រួសារយើងនៅស្រណុក រួចនៅជាមួយកូនកូនបែកអស់រលីងទៅនៅជាមួយយើងវាពិបាកចឹងហាស ពិបាកតាំងពីម្ហូបតាំងពីហូបឡើងដេកឡើងពិបាករហូត។

ក៖ អូ៎ចុះកាលយាយនៅជាមួយឪពុកម្ដាយស្រួលណេះយាយ?

ខ៖ អើស្រួលដេកស្រួលស៊ីហើយប៉ុនគ្រាន់ថាបើគាត់ធ្វើបាបស្រាអីណោះអីយ៉ាប់យើងធ្វើការមកវិញយើងដេកបានពេញភ្នែកហាសណាស់។

ក៖ បាទយាយ!

ខ៖ ហ្នឹងហើយបើឪពុកហ្នឹងម្ដាយនៅដល់ឥឡូវម្នាក់ឯងវាបែងចែកពិបាក។

ក៖ អូ៎បាទយាយ!

ខ៖ ចា៎!

ក៖ ចុះទាំងសុខភាពជីវភាពឥឡូវម៉េចទៅយាយ?

ខ៖ ហេ៎ជីវភាពរកអីមិនបានទេឥឡូវហ្នឹងហោស!

ក៖ កូនៗផ្ដល់អោយហាសណេះយាយ?

ខ៖ អត់ទេ។

ក៖ ចឹងហោស?

ខ៖ វាអត់ទេ។

ក៖ ពួកគាត់អត់ជួយយាយផងហោស?

ខ៖ ខែភ្ជុំខែបិណ្ឌនុំតែមួយលុយប្រាំពាន់ទេអត់ទេឆ្អែតខ្ញុំ។

ក៖ បាទយាយបាទចុះចឹងអើសុខភាពឥឡូវម៉េចទៅយាយ?

ខ៖ ខ្ញុំវាល់តែឈឺហ្នឹង!

ក៖ វាល់ឈឺដែរយាយហោស?

ខ៖ អើ!

ក៖ បាទយាយចុះអើយាយគិតថារាល់ថ្ងៃម្ហូបអីដែរយាយចូលចិត្តហូបយាយ?

ខ៖ ទេរាល់ថ្ងៃហ្នឹងមានលុយក៏យើងទិញទៅគ្មានបបរអីយើងហូបទៅ។

ក៖ អូ៎បាទ!

ខ៖ សំលមួយខែគេអោយមួយកូនចានហ្នឹង!

ក៖ បាទយាយបាទចុះយាយគិតថាអើចឹងសំរាប់ដូចជាកាលពីក្មេងយាយធ្លាប់លេងល្បែងប្រជាប្រិយ៍អីអត់យាយ?

ខ៖ អត់អត់ដែរលេងទេ។

ក៖ បោះអង្គុញចោលឈូងអីក៏មិនដែរទៅលេងដែរណេះយាយណេះ?

ខ៖ អូ៎នៅពីក្មេងតូចៗណុងលេងនៅពីរបៀបចូលឆ្នាំចូលអីហ្នឹងហាស!

ក៖ បាទយាយ!

ខ៖ ហ្នឹងហើយ!

ក៖ អាហ្នឹងយើងទៅលេងនៅវត្តអី?

ខ៖ នៅវត្តលេងវត្ត។

ក៖ បាទយាយបាទចុះចឹងរាំច្រៀងយាយចូលចិត្តអត់?

ខ៖ អត់ចេះផង។

ក៖ អត់ចេះទេណេះយាយ?

ខ៖ អត់ចេះទេការខ្លួនឯងអត់ចេះរាំផង។

ក៖ អូ៎!

ខ៖ ដើរតាមគេណុង។

ក៖ អូ៎បាទយាយចុះអើល្ខោនយីកេអាយ៉ៃយាយចូលចិត្តអត់?

ខ៖ អើកាត់ទៅមើលហើយដល់វត្តរអាអីណោះទៅ។

ក៖ អោយតែមានលេង?

ខ៖ អោយតែមានតែទៅទាំងហ្វូងៗហាស!

ក៖ បាទយាយ!

ខ៖ មែនទៅតែយើងទេ។

ក៖ អូ៎បាទយាយចុះទាក់ទងពីធ៌មវិញយាយរាល់ថ្ងៃយាយសុំធ៌មណេះយាយណេះ?

ខ៖ ហ្នឹងហើយចូលថ្វាយបង្គំចូលធ៌មហ្នឹងបីឆ្នាំហើយបួនឆ្នាំហើយ!

ក៖ តែយាយកាន់សិល្បិ៍ប៉ុន្មានយាយឥឡូវ?

ខ៖ ខ្ញុំកាន់បើឧស្សាហ៍ឈឺពេកកុំអីណុងកាន់សិល្បិ៍ប្រាំបីហើយប៉ុនឈឺពេកវាអត់បាយម៉េចទៅ តែយើងអត់ហូបទៅអត់ហូបអីកើតទៅដល់ល្ងាចអីយើងបបរអីមួយក្ដាប់អីទៅហុត។

ក៖ បាទ!

ខ៖ បានកាន់វាមិនកើតហ្នឹងកាន់សិល្បិ៍ប្រាំបីយើងថ្ងៃសិល្បិ៍អត់បានទេដាច់ហើយ!

ក៖ អូ៎បាទយាយត្រូវ!

ខ៖ ហ្នឹងហើយ!

ក៖ ចឹងយើងអត់ទាន់កាន់កើតទេណេះយាយណេះ?

ខ៖ ហ្នឹងហើយ!

ក៖ អូ៎បាទយាយចុះយាយមានកូនចៅណាដែរពួកគាត់ចេះលេងឧបករណ៍ភ្លេងអត់យាយ?

ខ៖ កូន?

ក៖ បាទកូនចៅរបស់យាយមាននរណាគេចេះលេងឧបករណ៍ភ្លេងអត់ លក្ខណៈភ្លេងខ្មែរ ភ្លេងសៀមអី?

ខ៖ អត់មានអត់ចេះទេ។

ក៖ អត់ទេណេះយាយ?

ខ៖ អត់ចេះអត់មានទេ។

ក៖ អូ៎បាទយាយចុះផ្ទះរបស់យាយមានលក្ខណៈបែបណាយាយកាលយាយនៅជាមួយឪពុកម្ដាយផ្ទះបែបណា?

ខ៖ ផ្ទះអៀងប៉ាន់ប៉ុនពីរខ្នង។

ក៖ អូ៎ប៉ុន្តែពេលណុងនៅណាយាយ?

ខ៖ អាពតរុះអស់រលីង។

ក៖ ប៉ុន្តែពេលណុងផ្ទះរបស់ឪពុកម្ដាយយាយ..?

ខ៖ នេះផ្ទះតាហ្នឹង!

ក៖ អូ៎នៅហ្នឹងដែរហោស?

ខ៖ ហ្នឹងហើយនៅផ្ទះហ្នឹងហេស!

ក៖ អូ៎!

ខ៖ ប្អូននៅកន្លែងផ្ទះប្អូននៅ។

ក៖ បាទយាយបាទដល់ពេលទាល់ឥឡូវបានយាយមានផ្ទះប៉ុណ្ណឹងខ្លួនឯង?

ខ៖ ផ្ទះហ្នឹងវា..។

ក៖ ចឹងហោសយាយ?

ខ៖ អោយនៅ។

ក៖ អូ៎បាទយាយចុះយាយមានកូនចៅណាដែរពួកគាត់ចេះផ្ទះអត់យាយ?

ខ៖ អត់ទេ។

ក៖ អត់មានទេណេះយាយណេះអូ៎បាទយាយបាទចុះយាយអើឪពុកម្ដាយរបស់យាយធ្លាប់បង្រៀនពីជំនាញអីទៅយាយអត់ពីមុនហាស?

ខ៖ អត់មានទេកាលណុងខ្ញុំគ្មានរៀនអីទេ។

ក៖ អត់មានទេណេះយាយ?

ខ៖ អត់មានទេ។

ក៖ អូ៎បាទយាយចុះយាយអាចប្រាប់ចៅតិចបានទេយាយទាក់ទងពីការលំបាករបស់យាយតាំងពីក្មេងហាស ពីមួយជំនាន់ទៅមួយជំនាន់ហាសយាយ?

ខ៖ ចា៎!

ក៖ យាយកើតទាន់ជំនាន់បារាំងអត់យាយ?

ខ៖ អត់ទាន់ទេ។

ក៖ អត់ទាន់ទេណេះយាយ?

ខ៖ អត់ទាន់ទេ។

ក៖ អូ៎ចុះជំនាន់អ៊ីសារ៉ាក់យាយ?

ខ៖ អ៊ីសារ៉ាក់ក៏អត់ទាន់ដែរនៅទាន់ប៉ុននៅតូចៗអត់ដឹងហាស!

ក៖ អូ៎!

ខ៖ តូចៗនៅម៉េចពីរឆ្នាំបីអត់ដឹងទេ។

ក៖ ប៉ុន្តែឪពុកម្ដាយយាយធ្លាប់ប្រាប់អត់?

ខ៖ គាត់ប្រាប់ដែរតើថាអើកាលជំនាន់ណុងអញ់ពិបាកណាស់រត់ចូលព្រៃបាចអីតិចតួចណុងគេចាប់ហាស គេអោយយើងត្បាញហាសគាត់និយាយដែរតើជំនាន់ណុង។

ក៖ យាយអាចប្រាប់ខ្លះៗបានទេពួកគាត់និយាយអីខ្លះចឹងហាសណាស់យាយ?

ខ៖ អោយគាត់និយាយគាត់ថាពីដើមគាត់វេទនាណាស់កំពុងតែធ្វើការអីហ្នឹងថាមកហើយហ្នឹងគាត់រត់ចូលព្រៃហើយទៅណាមកណីអ៊ាវ?

ក៖ អើមកសម្ភាសយាយបន្តិច។

ខ៖ សម្ភាសទៅណា។

ក៖ មកសម្ភាសយាយ?

ខ៖ អូ៎សម្ភាសហោស?

ក៖ បាទចុះយាយគិតថាអើចឹងគាត់មាននិយាយអីទៀតអត់យាយទាក់ទងពីអ៊ីសារ៉ាក់?

ខ៖ អត់ដែរនិយាយគាត់ថាអ៊ីសារ៉ាក់ហ្នឹងវេទនាណាស់ត្បាញអីហ្នឹងវាដេញចាប់ចូលក្នុងព្រៃហ្នឹងណាស់ដល់រត់ទៅបាត់ទៅមួយជំនាន់ណុងហោសពីជំនាន់ណុងប្រវត្តិហ្នឹងហាសគាត់និយាយប្រាប់ចឹងហាស!

ក៖ បាទយាយ!

ខ៖ ខ្ញុំអត់ទាន់ទេអើទាន់ទាន់នៅតូចៗគាត់ប្រាប់នេះអត់ទាន់ទេប្រាប់គាត់និយាយប្រាប់ថាកំពុងតែត្បាញទៅធ្វើសំណង់អីគាត់រត់ហើយរត់ចូលក្នុងព្រៃហាស!

ក៖ បាទយាយ!

ខ៖ រួចដល់វាទៅបាត់ទៅយកចេញមកវិញគាត់និយាយចេះវាទំលាក់ហោស!

ក៖ អូ៎បាទយាយបាទចុះអើយាយគិតថាចឹងចុះជំនាន់ៗអើយាគកុងអីយាយ៊

ខ៖ យាគកុងណុងអត់ទាន់ខ្មែរក្រហមទេណេះ?

ក៖ យាគកុងជំនាន់លុនណុលហាស?

ខ៖ ចា៎!

ក៖ ពេលណុងយាយទាន់ហាសណេះយាយណេះ?

ខ៖ យាគកុងដូចជាមិនទាន់ទេទាន់ដែរប៉ុនវានៅភ្លើពីដើមមិនចេះដល់ចឹងផង។

ក៖ អូ៎!

ខ៖ ទាន់មែនថាមិនទាន់ប៉ុនមិនចេះដឹងអីទេចេះតែលេងហោសអាយុប្រាំពីរប្រាំបីឆ្នាំមានដឹងអី។

ក៖ បាទ!

ខ៖ ដប់ឆ្នាំអីភ្លើៗណុង។

ក៖ បាទយាយបាទចុះអើទាក់ទងពីទាល់ទងពីអើពេលណុងមានគ្រាប់ផ្លោងមានអីណេះយាយណេះ?

ខ៖ មានតើ!

ក៖ ចុះអើពុកម្ដាយយាយធ្លាប់ប្រាប់ពីពេលណុងអត់យាយ?

ខ៖ គាត់មិនសូវអ្នកប្រាប់ផងគាត់មានការងារមិនបានជួបជុំយើងផងព្រលឹមបាត់ដកស្ទូងៗបានអីមកបានប្រាប់យើងចឹងហាស!

ក៖ អូ៎បាទយាយ!

ខ៖ គាត់អត់មាននេះផង។

ក៖ បាទយាយចុះពេលហ្នឹងយើងរកស៊ីអីទៅយាយពេលណុង?

ខ៖ ពីណាយាយណុងហោស!

ក៖ អើឪពុកម្ដាយយាយហាសពេលជំនាន់លុនណុលហាសរកស៊ីអីគេទៅ?

ខ៖ អើមានធ្វើស្រែធ្វើប្រាំណុងមានធ្វើអីស្រុកណុងមានធ្វើចឹង។

ក៖ ប៉ុន្តែនៅហ្នឹងណេះយាយណេះ?

ខ៖ នៅហ្នឹងអត់មានទៅណា។

ក៖ ប៉ុន្តែកាលគ្រាប់ផ្លោងណុងគេមានផ្លោងត្រូវអី?

ខ៖ ផ្លោង។

ក៖ ត្រូវផ្ទះអ្នកភូមិអី?

ខ៖ ហេ៎ផ្លោងដែរអាខ្លះណាស់ងាប់ដែរវាស៊យអីហោសផ្លោងហាសកាលណុងរត់ហាស!

ក៖ បាទយាយបាទ!

ខ៖ អើ!

ក៖ ចុះទាក់ទងពីពេលណុងយើងមានធ្វើអើធ្វើត្រង់សេធ្វើអីណេះយាយណេះ?

ខ៖ ធ្វើតើគ្រប់ផ្ទះធ្វើពីរបីហេសកូនហេក។

ក៖ អូ៎បាទយាយចុះចឹងអើយប់ឡើងអីគេដូចជាគេបិទភ្លើងបិទអីកុំអោយយើងកុំអោយឃើញពួកយន្តហោះអីណេះយាយណេះ?

ខ៖ ហ្នឹងហើយពីដើមមិនមានអានេះចឹងណាស់មានតែនេះហ្នឹងមានតែភ្លើងចង្កៀងភ្លើងអីហ្នឹងគ្មានបានភ្លឺរហូតដូចយើងឥឡូវហ្នឹងណា!

ក៖ បាទយាយបាទចុះអើគេអត់ធ្វើបាបយើងណាហីជំនាន់លុនណុលយាយ?

ខ៖ គេគ្រាន់ចូលមកគេអត់ធ្វើបាបយើងណា។

ក៖ អូ៎!

ខ៖ គេចូលមកធម្មតាចូលមកធម្មតាណុង។

ក៖ បាទយាយបាទចុះពិបាកខ្លាំងបំផុតគឺជំនាន់ប៉ុលពតណេះយាយណេះ?

ខ៖ ហ្នឹងហើយពិបាកអូ៎អាណុងមិនបាច់និយាយរឿងពិបាកពិបាកតាំងពីហូបឡើងណេះ បបរមួយកំប៉ុងគ្នាពីរបីនាក់ណុងដល់ថ្នាក់ដាក់ទឹកទឹកទទេគ្មានកាក់រួចធ្វើមួយមួយថ្ងៃៗចុងងាប់ហើយ ដកម៉េចទៀតមួយថ្ងៃដកអោយបានពីរផ្លូន បើមិនបានពីរផ្លូនណុងគេបង្ខាតបបរយើងទៀត។

ក៖ ចុះ…?

ខ៖ បបរនៅពីរវែកបានតែមួយវែកទេយើងអត់បានពីរផ្លូនក្នុងមួយថ្ងៃ។

ក៖ បាទយាយបាទ!

ខ៖ ហ្នឹងហាស!

ក៖ ចុះអើយាយនៅយាយគេជំលាសទៅណាយាយពេលហ្នឹង?

ខ៖ ទៅឥន្ធនេល។

ក៖ ឥន្ធនេលហោសយាយ?

ខ៖ ហ្នឹងហើយ!

ក៖ យាយទៅជាមួយបងប្អូនយាយរឺមួយក៏..?

ខ៖ ទៅទាំងអស់គា្នតែម៉ងទៅទាំងអស់គា្នដូចថាមួយគ្រួសារដូចថាប៉ុន្មានម៉ាបងប្អូនម៉ាកូនចៅហ្នឹងហាសដប់នាក់អីចឹងដប់នាក់នៅហ្នឹងម៉ង។

ក៖ អូ៎!

ខ៖ គេជំលាសតាមផ្ទះអស់រលីងៗម៉ង។

ក៖ បាទយាយចុះការងារអីគេខ្លះដែរយាយធ្លាប់ធ្វើទៅយាយនៅណុង?

ខ៖ អើទៅណុងហោស?

ក៖ បាទ!

ខ៖ គេអោយយើងដកគេអោយយើងស្ទូងមានការងារស្អីទេ។

ក៖ អូ៎!

ខ៖ វាចឹង។

ក៖ បាទយាយចុះអើយើងពិបាកធ្វើការអត់យាយ?

ខ៖ អើយពិបាកណាស់ពិបាកបាយរួមវាមិនអោយយើងស៊ីដែរមិនដែរអោយយើងស៊ីទេស៊ីតែបបររាវឃ្លោកហ្នឹង បបរម្នាក់ដាក់ពោតក្រហមមួយគ្រាប់ៗក្រៅពីណុងសុទ្ធតែទឹកហ្នឹង!

ក៖ បាទយាយបាទ!

ខ៖ គ្មានអ្នកណាគេអោយទៅអ្នកណាទៅលើកដីលើកដីទៅមុខព្រួញយើងធ្វើតាមផ្ទះតាមផ្ទះទៅ គ្នាកូនច្រើនអត់មានឪពុកមានឪពុកគេអោយធ្វើការតាមភូមិ។

ក៖ បាទយាយ!

ខ៖ ដកស្ទូងទៅគេដាក់មានកងធំៗគេអោយលើកទំនុបលើកអីទៅ។

ក៖ ប៉ុន្តែពេលណុងយាយអាយុប៉ុន្មានហើយ?

ខ៖ ហេ៎កណុងប្រហែលសែជាងហើយ!

ក៖ យាយមានកូនចៅហើយណេះយាយកូនចៅយាយមានទាំងអស់ហើយណេះ?

ខ៖ អើបែកជំនាន់អាពតហ្នឹងឥឡូវហ្នឹងៗឥឡូវជិតប៉ែត្រទៅហើយនៅប៉ុន្មានឆ្នាំទៀតប៉ែត្រហើយកុំនិយាយសាមមិនមែនសាមទេ។

ក៖ ឥឡូវអាយុប៉ុន្មានហើយ?

ខ៖ អើ!

ក៖ ចិតប៉ុន្មាន?

ខ៖ ចិតប្រាំបីចិតប្រាំបួនឆ្នាំមមីគិតទៅ។

ក៖ ចិតប្រាំបួនយាយសែសិបចិតប្រាំបួនអានោះដូចថា សាមប្រាំបួនយាយសាមសិបប្រាំបួនឆ្នាំល្បាកសាមជាងទេ?

ខ៖ ចឹង!

ក៖ យាយសាមសិបប្រាំបួនឆ្នាំប៉ុន្តែយាយមានកូណអស់ហើយណេះយាយណេះ?

ខ៖ ហេ៎កាលណុងងាប់ហើយណេះងាប់ហ់យកាលណុងហោស!

ក៖ សាមបូកហ្នឹងសែពីរហ្នឹងវាត្រូវចិតសិបពីរទេណាស់?

ខ៖ អើ!

ក៖ ដល់មិញនិយាយចិតប្រាំបួនចឹងសាមល្បាកសាមប្រាំហ្នឹងសាមប្រាំពីរហ្នឹងអស់ហើយ?

ខ៖ ប្រហែលៗល្បាកប៉ុណ្ណឹងហើយមិនចាំទេអ្វី។

ក៖ បាទយាយចុះយាយគិតថាចឹងអើពេលឈឺអីម៉េចទៅយាយចឹង?
ខ៖ អើឈឺវាអោយលេបថ្នាំទន្សាយគ្រាប់ទន្សាយហ្នឹងទៅណាស់ វាមែនថ្នាំដូចយើងអីណាបានជំនាន់អាពតពីដើមវាអោយលេបយើងឈឺវាថាយើងពុតទៀតវាមិនអោយយើងលេបផងណុង មិនអោយយើងឈប់ផងហ្នឹង!

ក៖ អូ៎បាទយាយ!

ខ៖ វាប្រើយើងរហូតណុង។

ក៖ បាទយាយបាទចុះអើឪពុកម្ដាយយើងអីម៉េចទៅយាយ?

ខ៖ ឪពុកម្ដាយគាត់ខូចអស់ហើយ!

ក៖ អូ៎ពេលប៉ុលពតគាត់ខូចអស់ហើយណេះយាយ?

ខ៖ ហ្នឹងហើយ!

ក៖ រួចចុះប្អូនៗយាយ?

ខ៖ ប្អូនៗវាបែកខ្លះទៅអាខ្លះទៅស្ពឺទៅអាខ្លះនៅអូរប៉ិទៅបែកគា្នទាំងអស់ណុង។

ក៖ ប៉ុន្តែពួកគាត់..?

ខ៖ តាមមុខព្រួញ។

ក៖ ពួកគាត់ធ្វើការអីគាត់អត់ប្រាប់ទេ?

ខ៖ ហ្នឹងហើយ!

ក៖ អូ៎ចុះយាយអាចប្រាប់ថាពេលជំនាន់ប៉ុលពតយាយមានចងចាំនៅរឿងអីដែរពិបាកៗយាយអាចប្រាប់ខ្លះបានទេយាយ?

ខ៖ ប្រាប់បានតើ!

ក៖ អីគិតថាពិបាក?

ខ៖ ពិបាកពិបាកដូចថាយើងធ្វើការផងអាណាយើងមកជាប់អាកូនផងអាណាវាគ្មានម្ហូបផងវាគ្រប់កន្លែងទឹកភ្នែករាល់ថ្ងៃហ្នឹង!

ក៖ អូ៎!

ខ៖ អើមានណាកូនវារញៀវអើកូននៅតូចៗយើងដើរទៅធ្វើការណាកូននៅផ្ទះណេះយាយមើលក្នុងម្នាក់បីបួន។

ក៖ បាទយាយ!

ខ៖ ចឹងហាសយាយៗគាត់មើលហាស!

ក៖ អូ៎!

ខ៖ រួចណានាំប្អូនគ្មានអីអោយហូបយើងធ្វើការណាពេញអាណិតតែកូនណុងហាស!

ក៖ បាទយាយបាទ!

ខ៖ ហ្នឹងហើយ!

ក៖ ចុះចឹងអើកូនយើងនៅតូចៗទេណេះយាយពេលហ្នឹង?

ខ៖ នៅតូចអានេះឪពុកងាប់មួយខែប៉ុន្មានថ្ងៃនេះ។

ក៖ អូ៎!

ខ៖ នេះឪពុកងាប់ហេស!

ក៖ ចុះគាត់អើប្ដីរបស់យាយ?

ខ៖ អើប្ដីណុងងាប់ហាស!

ក៖ ពេលប៉ុលពតណុង?

ខ៖ ហ្នឹងហើយចិតប្រាំចិតបីបានមកងាប់ចិតបី។

ក៖ អូ៎!

ខ៖ ហេ៎ចិតបួនមកចិតបួនងាប់បានបន្តិចចិតប្រាំដាច់។

ក៖ ចុះអើយាយគិតថាចឹងយើងហូបតែបបរទេណេះយាយណេះ?

ខ៖ បបររហូតមិនដែរបានបាយទេកាលជំនាន់អាពតណុង។

ក៖ ចុះបើយើងហូបអត់ឆ្អែតធ្វើម៉េចយាយ?

ខ៖ អត់ឆ្អែតធ្វើម៉េចដល់ថ្នាក់យើងគ្រុនញាក់ចឹងហាសវាថាយើងធ្វើពើទៀតហាស!

ក៖ បាទយាយ!

ខ៖ អាអ្នកនេះជួបនេះៗជួបនៅភូមិថ្មីនេះយើងរកញាក់ហើយយើងដាក់ទឹកក្ដៅហើយវាថាយើងធ្វើពើទៀតហាសអាហ្នឹងគិតពិចារណាទៅវាថាខ្លាំងប្រឹងទៅរកយើងហាស!

ក៖ បាទយាយ!

ខ៖ គ្មានពេលទំនេរយប់បោកស្រូវទៀតយប់អាណុងខែច្រូតបើខែស្ទូងអត់ទេអើស្ទូងទៀតហាសខែភ្លឺហាស!

ក៖ ខែស្ទូងយើងស្ទូងតែពេលថ្ងៃពេលព្រឹកទេណេះយាយណេះ?

ខ៖ ហីយប់ក៏ធ្វើប្រើយើងដែរ។

ក៖ ចុះយើងមានកំលាំងណាចឹងយាយ?

ខ៖ កំលាំងអីណាបើវាហេវទៅមិនចេញស្គមដើរមិនចង់រួចផងត្រូវអាកូនបៅដោះទៀតចប់ហោសដើរមិនរួចទៅភ័ណជើង ណោះធ្វើណោះមុខព្រួញដែកនេះហោសអាលែងស្អីយើងច្របែបណោះធ្វើរោងនៅណុង។

ក៖ អូ៎បាទ!

ខ៖ មែនអោយយើងនៅផ្ទះហ្នឹងណា។

ក៖ ចុះយើងពេលជំនាន់ប៉ុលពតហ្នឹងយើងធ្លាប់ដែរទៅជីកដំឡូងជីកក្ដួចជីកអីអត់យាយ?
ខ៖ ដឹងទៅជីកអីណាបើប្រើយ៉ាងណុងគ្មានបានទៅជីកទេគេអោយរបបប៉ុណ្ណាបានតែប៉ុណ្ណឹងទេបានទៅណារួច។

ក៖ អូ៎!

ខ៖ អត់បានជីកទេសោះបើកូនមកជាមួយយំទាំងអស់រួចអាណាទៅមានពេលណាទៅមានកំលាំងទៅជីកបើវាហេវចង់ងាប់ទៅហើយ អាណាកូនបៅផងអាណាបបរទឹករាវកឃ្លោកគ្មានបានទៅជីកទេ។

ក៖ បាទយាយបាទចុះអើចឹងទាក់ទងពីអើយាយមានត្រូវគេមានផ្លាស់យាយទៅណាផ្សេងទៀតអត់យាយ?

ខ៖ អត់មានផ្លាស់ទៅណាមានតែទៅឥន្ធនេលណុង។

ក៖ នៅឥន្ធនេលណុងរហូត?

ខ៖ នៅឥន្ធនេលណុង។

ក៖ បីឆ្នាំជាង?

ខ៖ អើប៉ុន្មានឆ្នាំបីឆ្នាំដឹងប៉ុន្មានឆ្នាំទេខ្ញុំអត់បានចាំទេបើអាតែទឹកភ្នែកអាប្ដីងាប់អាកូនប្រាំមួយចិញ្ចឹមកូនណុងគ្មានបានប្រើថ្នាំណាខែណាផង។

ក៖ អូ៎បាទយាយចុះអើទាក់ទងពីអើជំនាន់ប៉ុលពតណុងយាយធ្វើការតែប៉ុនណុងទេយាយអត់មានទៅរែកដីលីសែងអីទៀតទេ?

ខ៖ អត់ទេអត់ដែរទេគេអោយធ្វើតែដកស្ទូងណុង។

ក៖ ធ្វើតែស្រែណេះយាយណេះ?

ខ៖ ហ្នឹងហើយធ្វើស្រែធ្វើប្រាំងណុង។

ក៖ អូ៎ចុះអើឪពុកអើបងប្អូនមួយខែគេអោយយើងមកជួបគា្នអត់យាយអត់ទេ?

ខ៖ គ្មានទេមិនអោយយើងជួបគា្នណាទេលោកអើយចេះកាប់ចេកមួយស្និតអីណុងយកទៅវ៉ៃចោលបាត់។

ក៖ អូ៎!

ខ៖ មិនអោយយើងស៊ីទេ។

ក៖ បាទយាយ!

ខ៖ មិនស៊េរីដូចឥឡូវណា។

ក៖ ចុះអើកូនចៅវិញយាយកូនចៅយាយនៅជិតយាយមែនអត់ អោយយាយៗមើលប៉ុន្តែនៅជិតយាយមែនអត់?

ខ៖ អាណាតូចៗអោយនៅអាណាធំៗអោយទៅមើលគោតាមក្រសួងគេតាមគេណុងកុមារគេណុង។

ក៖ ប៉ុន្តែកូនចៅយាយមានប៉ុន្មាននាក់ដែរទៅស្ទូងទៅមើលគោមើលអីយាយ?

ខ៖ ទៅមើលគោពីរនាក់អាខាលមួយហើយហ្នឹងអាធីមួយអាប៉ុន្មានទៀតនៅតូចៗ។

ក៖ អូ៎!

ខ៖ មានទៅរួចណា។

ក៖ ក្រៅពីណុងសុទ្ធតែនៅ..?

ខ៖ នៅតូចៗ។

ក៖ នៅក្មេងៗនៅផ្ទះ?

ខ៖ នៅតូចៗណុងអាយុបួនប្រាំឆ្នាំអីណុងរួចអាធំមួយដប់ឆ្នាំជាងអីទៅមើលគោហើយ!

ក៖ ប៉ុន្តែទៅមើលគោចឹងគេអោយអើនៅឆ្ងាយពីយាយនៅកុមារដូចគា្នរឺមួយក៏ម៉េច?

ខ៖ អើទៅនៅអ៊ីស្រែទួលប្រាសាទហោសវាអោយយើងនៅណុងគេអត់អោយយើងមកទេ។

ក៖ ចុះយើងបានទៅជួបគាត់អត់ចឹងយាយ?

ខ៖ អត់ជួបទេបើយើងមុខព្រួញយើងផ្សឹង មុខព្រួញប្អូនខ្ញុំទៅមើលគោមើលក្របីគេមិនអោយយើងជួបផង។

ក៖ អូ៎បាទយាយចឹងយើងអត់ដែរបានជួបកូនទេណេះយាយណេះ?

ខ៖ ហេ៎ទោះយើងអត់បាយអត់បាយកូនអត់បាយក៏យើងមិនដឹងបើអត់ដឹងបែកគា្នហើយអត់អោយជួបជុំគា្នផង។

ក៖ បាទយាយបាទចុះអើចឹងយើងចង់ទៅលេងកូនម៉េចទៅអត់កើតទេណេះយាយ?

ខ៖ ហីគេអត់អោយយើងទៅផងពេលមកវិញបាត់ខ្លួនគេយកទៅវ៉ៃចោលទៀតណុងហាសយើងមានច្បាប់ត្រឹមត្រូវគេមិនចង់អោយយើងទៅផង។

ក៖ ឈឺស្កាត់អីក៏ដោយ?

ខ៖ ឈឺស្កាត់ហ្នឹងយើងត្របែកស្រូវផឹកហ្នឹងវាថាយើងធ្វើពើទៀតយើងឡើងគ្រុនញាក់ឡើងរង្គឺរោងហើយវាថាអាជួបណុងហាស!

ក៖ បាទយាយ!

ខ៖ វាថាយើងធ្វើពើលែងអត់ក្ដៅណុងធ្វើពើហាសមិនក្រោកទៅធ្វើការចឹងហាស!

ក៖ អូ៎!

ខ៖ វេទនាណាស់ប្រវត្តិវេទនាណាស់។

ក៖ បាទយាយរួចចុះអើយាយគិតថាចឹងនៅពេលដែរដាច់ប៉ុលពតយើងម៉េចបានដឹងថាដាច់ប៉ុលពតយាយ?

ខ៖ ដាច់ប៉ុលពតរត់មកនៅផ្ទះហេនយ៉េននេះ។

ក៖ អូ៎!

ខ៖ រត់មកនៅរត់ណុងបានមកពីណុងមកគេម្ចាស់គេមកនៅបានយើងរត់ពីណុងមកវិញចឹងហាស!

ក៖ បាទយាយបាទចុះយើងធ្វើម៉េចបានយើងដឹងថាដាច់ប៉ុលពតដោយសារតែយើងនៅធ្វើការធម្មតាហ្នឹងយាយ?

ខ៖ នៅខាងធម្មតាកាលណុងមានកងទ័ពគេមកគេនិយាយថាលែងពួកយួនគេមករំដោះហើយគេថាចឹងគេមករំដោះហើយរួចយើងដាច់ហើយ យួនគេទៅដណ្ដើមគា្នអីកំពង់ចាមហោស!

ក៖ បាទយាយ!

ខ៖ រួចយើងរត់មកផ្ទះយើងវិញមកគេដណ្ដើមប្រហុកដណ្ដើមផ្អកនៅក្បាលស្ពានណុងយើងម៉េចទៅរួចបើយើងជាប់កូន។

ក៖ បាទយាយ!

ខ៖ កូនតូច។

ក៖ អូ៎បាទយាយបាទរួចចុះអើកូនៗចៅរបស់យាយដែរនៅឆ្ងាយៗធ្វើម៉េច?

ខ៖ នៅឆ្ងាយៗដល់គេគេរត់មកតាមគេមករត់តាមគេមក។

ក៖ មករកឃើញយាយដែរ?

ខ៖ ហ្នឹងហើយមកជួបគា្នវ៉ៃដាច់ណុងមកជួបណុង។

ក៖ អូ៎បាទ!

ខ៖ បើមិនបានដាច់មិនមកជួបយើងទេ។

ក៖ ប៉ុន្មានថ្ងៃទៅបានមករកគា្នឃើញយាយ?

ខ៖ ហីអាកាលណាបួនប្រាំថ្ងៃហោសអាខ្លះមួយអាទិត្យហោសបើនៅឆ្ងាយនៅជិតហាស!

ក៖ តែកូនរបស់យាយប៉ុន្មានថ្ងៃទៅ?

ខ៖ ប្រហែលជាបួនប្រាំថ្ងៃ។

ក៖ អូ៎ចុះអើពេលដែរយើងមកជួបជុំគា្នចឹងទៅដាច់ប៉ុលពតដំបូងយើងធ្វើអីវិញយាយ ដោយសារតែពេលហ្នឹងនៅទ័ពវៀតណាមនៅនៅឡើយទេណេះយាយណេះ?

ខ៖ អើម្ហិកហ្នឹងដល់ដាច់អាពតទៅមានស្អីមានអង្ករពីណាមានអង្ករណាហូប។

ក៖ ចុះចឹងយើងធ្វើម៉េចយាយ?

ខ៖ កាលណុងយើងទិញចេកគេទៅដូចថាមួយស្ទងប៉ុន្មានដូចថាបីគីឡូរឺបួនគីឡូយើងទៅយើងយកទៅដូរទៅមកវិញយើងដូរអង្ករក្លាយជាចេកវិញយើងយកមកចិញ្ចឹមកូនមក។

ក៖ បាទយាយ!

ខ៖ កាលណុងមានលុយអីទាន់នេះណា។

ក៖ ប៉ុន្តែកាលណុងធ្វើស្រែរួមណេះយាយណេះ?

ខ៖ ហ្នឹងហើយធ្វើស្រែរួម។

ក៖ អូ៎ប៉ុន្តែយើងទៅធ្វើស្រែនៅណាទៅយាយ?

ខ៖ ធ្វើអ៊ីស្រែណុងហាសស្រែលើណុងហាសទួលប្រាសាទអីណុងហាស!

ក៖ អូ៎!

ខ៖ អណ្ដូងចង្វែបណុងហាស!

ក៖ បាទយាយបាទចុះយាយគិតថាចឹងអើសំរាប់ដូចជាពេលដែរយើងធ្វើស្រែរួមជាមួយគេណុង មួយខែរឺមួយរដូវយើងបានប៉ុន្មាន?

ខ៖ ហីមែន..។

ក៖ ស្រូវទៅយាយ?

ខ៖ មែនមួយខែទេមួយរដូវតែម៉ងរដូវគេច្រូតកាត់រួចបានមកផ្ទះណុង ជួនណាគេមិនអោយយើងមកគេធ្វើរោងនៅណុងរហូត។

ក៖ អូ៎!

ខ៖ ធ្វើក្នុងព្រៃណុងតែម៉ងណុងហោសទាំងអស់គា្ន។

ក៖ បាទយាយបាទចុះអើយាយគិតថាចឹងពេលហ្នឹងយើងពិបាកអីខ្លះទៅយាយ?

ខ៖ អើយពិបាកណាស់ពិបាកតាំងពីស៊ីចុកឡើងពិបាកតាំងពីដេកឡើងពិបាកតាំងពីការងារឡើងអាគោយន្តកំពង់ចាមទៅយើងដកស្ទូងណុង។

ក៖ បាទយាយ!

ខ៖ កូននៅតូចៗណុងវ៉ៃទៅអីទៅតាមទៅៗយើងវ៉ៃទៅព្រោះពួកនោះថាទំលាប់ខូចអស់ កូនទៅណាកូនតាមបើអត់បានមានឪពុកមានតែម្ដាយមិនតាម។

ក៖ បាទយាយ!

ខ៖ វ៉ៃទៅអីទៅ។

ក៖ ហើយពេលហ្នឹងយើងធ្វើម៉េចយើងបានផ្ទះទៅយាយយើងគេជំលាសយើងអើពេលដែរដាច់ប៉ុលពតគេអោយយើងមកផ្ទះយើងវិញណេះយាយណេះ?

ខ៖ យើងមកផ្ទះវិញ។

ក៖ រួចចុះបើផ្ទះអ្នកណាដែរគេយកទៅធ្វើរោងបាយរឺមួយក៏យកទៅរុះចោល..?

ខ៖ អាណុងគេនៅជាមួយបងប្អូនគេបង្កើតហើយម្ដាយគេបង្កើតទៅបើរុះអស់ហើយ!

ក៖ អូ៎!

ខ៖ អាហ្នឹងចឹងហាសល្មមបានយើងរកបានយើងធ្វើរោងធ្វើអីនៅទៅ។

ក៖ អូ៎បាទចុះឧទាហរណ៍ថាផ្ទះហ្នឹងផ្ទះរបស់យាយ?

ខ៖ ហ្នឹងហើយ!

ក៖ ចឹងនៅពេលដែរអើចូលប៉ុលពតដល់ពេលដាច់ប៉ុលពតវិញគេមកយកផ្ទះមុនយាយចឹងធ្វើម៉េចយាយ?

ខ៖ អើអាហ្នឹងយើងធ្វើម៉េចបើគេយើងតូចជាងគេគេធំគេចង់ធ្វើម៉េចធ្វើទៅយើងហ៊ានគេ។

ក៖ យើងសុខចិត្តអោយផ្ទះគេទៅ?

ខ៖ ហ្នឹងហើយ!

ក៖ អូ៎!

ខ៖ យើងសុំគេទៅនៅទីណាគេរើដែរយើងសុំផ្ទះគេនៅទៅ។

ក៖ អូ៎!

ខ៖ បាំងបិទក្រោមផ្ទះគេគ្រាន់មួយគ្រែដេកទៅ។

ក៖ អូ៎បាទយាយ!

ខ៖ ចឹងហាស!

ក៖ ចុះល្មមហ្នឹងយើង..?

ខ៖ អើល្មមហ្នឹងយើងបានលុយបានកាក់តិចតួចទៅយើងអើធ្វើរោងធ្វើអីនៅទៅ។

ក៖ បាទយាយចុះពេលណាដែរយើងចាប់ផ្ដើមអើចាយលុយទៅយាយ?

ខ៖ ចាយលុយរៀងយូរដែរយូរហាសប្រហែលជាប៉ុន្មានឆ្នាំដែរណុងខ្ញុំមិនសូវចាំដែរណុងហាស រួចមកហ្នឹងអាកូនវាចេះតែប្រាំនាក់ណុងស្រីងាប់មួយណុង ចឹងបានក្បាលខ្ញុំទំពែកអស់ហើយឥឡូវបានឈឺតែក្បាលណុងខំប្រឹងទូលអាលក់យកមកអោយគេផងយើងយកមកលក់អោយទិញខោអាវផងទិញសៀវភៅទិញប៊ីចអោយកូនរៀនកូនប្រាំនាក់គេនាំបានជាយ៉ាប់ដល់ប៉ុណ្ណឹងហាសឥឡូវហ្នឹង!

ក៖ អូ៎!

ខ៖ គេធ្វើបាបចឹងហាសអាពតវាធ្វើបាបហោសពេលវ៉ៃដាច់មានលុយមានកាក់ទូលទៅទិញចេកទិញទូលធ៌មមកវិញទូលធ៌មយកមកវិញអោយគេខ្លះទៅ យើងយកមកទុកស៊ីខ្លះទៅ។

ក៖ បាទយាយ!

ខ៖ រួចយកមកលក់ទិញខ្លះទៅសៀវភៅទិញប៊ីចអោយកូនរៀនអ្នករៀនទាំងអស់។

ក៖ អូ៎!

ខ៖ ចឹងវេទនាចឹងហាស!

ក៖ ពួកគាត់រៀនបានច្រើនដែរណេះយាយណេះ?

ខ៖ រៀនបានថ្នាក់ទីប្រាំបួនទីប្រាំបីមីស្រីបានតែទីប្រាំទេ។

ក៖ អូ៎!

ខ៖ រួចបងគេលក់ត្រីរួចមកជួយចិញ្ចឹមប្អូន។

ក៖ បាទយាយបាទ!

ខ៖ តែវាយ៉ាប់ពេក។

ក៖ អូ៎បាទយាយចុះចឹងយាយគិតថាដូចជានៅពេលដែរយើងចាប់ផ្ដើមចាយលុយយើងមានអីៗហ្នឹងពេលហ្នឹងយើងរកស៊ីអីទៅយាយធ្វើស្រែធ្វើប្រាំងដដែរ?

ខ៖ ធ្វើស្រែធ្វើប្រាំងធ្វើអីយើងមានរបររកអីរបរប៉ុណ្ណឹងហើយធ្វើស្រែធ្វើប្រាំងចិញ្ចឹមជីវិត។

ក៖ អូ៎បាទយាយបាទចុះយាយគិតថាចឹងដូចជាពេលណាដែរយើងចាប់ផ្ដើមសប្បាយទៅយាយ?

ខ៖ គ្មានពេលទេគ្រាន់តែយក..។

ក៖ អត់មានពេលទេណេះយាយ?

ខ៖ គ្មានពេលទេគ្មានពេលសប្បាយទៅរួចទេ។

ក៖ ទាល់ឥឡូវក៏នៅអត់ទាន់សប្បាយដែរ?

ខ៖ នៅចឹង។

ក៖ ចុះនៅពេលដែរអើយាយចាប់ដៃជាមួយប្ដីយាយដំបូងៗពេលណុងពិបាកទៅពិបាកអត់យាយ?

ខ៖ អត់សូវពិបាកប៉ុន្មានផងពិបាកតែប្ដី។

ក៖ ចឹងណេះយាយណេះ?

ខ៖ បានប្ដីរកប្ដីធ្វើទៅយើងធូរហាសយើងអត់មានសូវពិបាកទៅកើតទុកអីទេណាស់គ្មានបានបាយយើងមានស៊ី លុយយើងមានចាយតិចតួចយើងមានអត់សោះដូចថាពីដើមណា។

ក៖ បាទយាយបាទ!

ខ៖ យើងមិនសប្បាយចិត្តទៅ។

ក៖ អូ៎បាទយាយត្រូវ!

ខ៖ ហ្នឹងហើយ!

ក៖ រួចចុះនៅពេលដែរយើងដាច់ប៉ុលពតដំបូងៗយើងមានកូនមានអីធ្វើម៉េចទៅយាយពិបាកណេះ?

ខ៖ អើមីបងពិបាកហ្នឹងហាសចំត្រឹមចិញ្ចឹមកូនហ្នឹងហាស!

ក៖ កូនរញេករញាចពេញហ្នឹង?

ខ៖ អើកូនរញេករញាចអាតូចផងអាណាអាធំយំផងទាំងមុខទាំងក្រោយរួចបើបានប្ដីទៅប្ដីទៅជួយរកស៊ីទៅបានបានធូរ រួចគ្មានស៊ីក៏លើយើងអាមានស៊ីក៏លើយើងដេកក៏លើយើងអីក៏លើយើងម្នាក់យើងវ័ន្ត។

ក៖ បាទយាយ!

ខ៖ ទឹកភ្នែករាល់ថ្ងៃហាស!

ក៖ បាទ!

ខ៖ យប់ក៏ទឹកភ្នែកថ្ងៃក៏ទឹកភ្នែក។

ក៖ ប៉ុន្តែ..?

ខ៖ មិនដែរគេវេទនាណាស់អើយ!

ក៖ ប៉ុន្តែពេលដាច់ប៉ុលពតដំបូងៗយើងទៅនៅណាយាយ?

ខ៖ ដាច់ប៉ុលពតរត់មកនៅហ្នឹងជាមួយម៉ែ។

ក៖ នៅហ្នឹងជាមួយម៉ែហោសយាយ

ខ៖ ហ្នឹងហើយនៅហ្នឹងជាមួយម៉ែ។

ក៖ អូ៎យើងបានម្ដាយមួយទៀតណេះយាយ?

ខ៖ ហ្នឹងហើយបានម៉ែនៅ។

ក៖ ជួយមើលកូនមើលអី?

ខ៖ ហ្នឹងហើយជួយមើលកូនយើងបានទៅជីកដំឡូងយកមកទៅដាច់អាពតណុងបានជីកដំឡូងយកមកយើងលក់ខ្លះទៅអាណាអាតូចៗយើងយកមកបបរដាក់ឡាយទៅណាស់។

ក៖ បាទយាយបាទ!

ខ៖ រួចខ្លួនទៅបើយើងអង្ករតិចពេក។

ក៖ បាទយាយ!

ខ៖ មួយកំប៉ុងអីគ្នាបួនប្រាំនាក់យើងដាំបាយម៉េចគ្រាន់។

ក៖ អូ៎!

ខ៖ មិនចឹងហោស?

ក៖ បាទយាយត្រូវ!

ខ៖ អើ!

ក៖ អូ៎ចុះចឹងយាយគិតថាពេលដែរដល់ជំនាន់ឧន្តាក់ជំនាន់អីហ្នឹងឆ្នាំកៅជាងអីហ្នឹងយើងរៀងធូរជាងមុនហើយណេះយាយណេះ?

ខ៖ ហ្នឹងហើយរៀងធូរ។

ក៖ អូ៎បាទយាយបាទចុះអើយាយគិតថាពេលបច្ចុប្បន្នឥឡូវហ្នឹងដូចជាយាយមានការលំបាកអីខ្លះទៅយាយអាចរៀបរាប់ខ្លះបានទេយាយ?

ខ៖ អូយឥឡូវហ្នឹងហោស?

ក៖ បាទ!

ខ៖ អើយឥឡូវហ្នឹងពិបាកណាស់ប្រាប់ចៅឯងហោសពិបាកតាំងពីស៊ីតាំងពីចុកឡើងអាណាយើងទៅរកយើងទៅបុណ្យទៅទានគេប្រាប់នោះយើងវាអត់មាន។

ក៖ បាទយាយ!

ខ៖ អើយើងវាអត់មានអត់មានក្នុងខ្លួនបើវាអត់អោយសោះ។

ក៖ បាទយាយ!

ខ៖ មួយឆ្នាំម្ដងអីនោះប្រាំពាន់អាខ្លះមួយម៉ឺនលុយខ្មែរអាចឹង។

ក៖ អូ៎!

ខ៖ អើគេរកចិញ្ចឹមកូនចៅគេដែរ។

ក៖ បាទយាយបាទ!

ខ៖ អើចឹងយើងមិនដូចកូនស្រីយើងទេ។

ក៖ ពួកគាត់អត់សូវធូរធារដែរណេះយាយណេះ?

ខ៖ អើវាថីមិនធូរធារវាមិនធូរធាររកនិយាយមិនកើត។

ក៖ ពួកគាត់រៀងយ៉ាប់ដែរ?

ខ៖ អើ!

ក៖ រួចចុះយើងយើងសព្វថ្ងៃយើងម៉េចទៅយាយយើងម្ហូបអាហារយើងស្នាក់នៅអីម៉េចទៅយាយ?

ខ៖ ម្ហូបអាហារមែនទែនទៅអ្នកស្រុកហ្នឹងកូនចៅទៅកូនក្មួយទៅគេអ្នកឆ្ងាយហ្នឹង គេអ្នកដូចថាមែនអ្នកជិតដិតទេណាស់សំលគេយកមកអោយខ្ញុំមួយចានទៅជួនណាប្អូនគេអោយមួយចានទៅអ្នកក្រៅៗទេណាស់គេអោយហាស!

ក៖ ចុះ..?

ខ៖ មួយចានណុងស៊ីព្រឹកល្ងាចបានអស់មួយកូនចានប៉ុននេះតិចៗបាយមួយស្លាបព្រាស៊ីមិនអស់ផង។

ក៖ អូ៎!

ខ៖ អត់អស់ទេរាល់ថ្ងៃហ្នឹងហោសគេអោយសាច់ជ្រូកខទអីទៅគេអោយទៅសំលម្ចូរគ្រឿងទៅណុងខាងត្បូងគេយកមកអោយហោស!

ក៖ បាទយាយបាទរួចចុះអង្ករអី?

ខ៖ អង្ករកូនចៅពេលណាគេអោយទៅជួនណាទៅគេយើងទិញគេទៅដប់គីឡូមកទៅបានមួយខែទៅ។

ក៖ អូ៎បាទយាយរួចចុះអើរាល់ថ្ងៃយើងនៅម្នាក់ឯងចឹងកិច្ចការផ្ទះដូចជាដាំបាយស្លម្ហូបអីយើងធ្វើខ្លួនឯងទៅ?

ខ៖ ខ្លួនឯង!

ក៖ អូ៎!

ខ៖ មានពីណាធ្វើអោយយើងបើយើងម្នាក់យើងដូចថាតែឯងសិល្បិ៍ទៅយើងទិញថ្ងៃហ្នឹងទុកទៅថ្ងៃសិល្បិ៍ព្រលឹមក្រោកពីយប់ទៅយើងដាំបាយភ្លឺយើងទៅវត្តសុំសិល្បិ៍ទៅ។

ក៖ អូ៎!

ខ៖ ចឹងហាស!

ក៖ បាទយាយតែយាយនៅតែមានកំលាំងធ្វើចឹង?

ខ៖ នៅតែធ្វើទោះវាមានគ្មានចេះតែទ្រាំទៅរួចវាចេះតែចាក់ៗរកដួលផងចេះតែក្រោកទៅជួនណាដួលបាំងបានឈឺចង្កេះហ្នឹងដួលទៅ។

ក៖ អូ៎!

ខ៖ យើងនៅម្នាក់ឯងវាអត់ស្រួលខ្លួនវិលៗហ្នឹងហាស!

ក៖ បាទយាយបាទ!

ខ៖​ ចា៎ចឹង។

ក៖ រួចចុះទាក់ទងពីអើចឹងអត់មានកូនចៅណាគាត់ជួយអីខ្លះៗទេណេះយាយណេះ?

ខ៖ អត់ទេគេជួយកូនចៅគេដែរគេណាទៅជួយយើងលោកអើយ!

ក៖ រួចចុះយាយមានលុយណាចាយទៅយាយចឹង?

ខ៖ អើរកទៅគេជូនធ្វើបាយសីចឹងទៅគេជូនណាមួយម៉ឺនទៅទៅជួយសូត្រមន្តជួនណាប្រាំពាន់ទៅ។

ក៖ អូ៎!

ខ៖ ហ្នឹងហាសរាល់ថ្ងៃហ្នឹងហាសរួចនៅប៉ុន្មានថ្ងៃទៀតគេការទៀតហាសការគេជូនយើងមួយម៉ឺនទៅជួនណាប្រាំពាន់ទៅអាលុយយើងយកមកទុកស៊ីអស់ទៅ។

ក៖ អូ៎!

ខ៖ គ្មានទេទោះអ្នកដឹងបានដឹងទាល់និយាយបានទឹកភ្នែកមួយឆ្អែត។

ក៖ បាទយាយបាទ!

ខ៖ ចឹងហាស!

ក៖ អូ៎ចុះយាយកាលពីនៅក្មេងយាយធ្លាប់មានគោលបំណងថាពេលដែរធំឡើង..?

ខ៖ ហ្នឹងហើយ!

ក៖ យាយចង់ធ្វើអីមួយអត់យាយ?

ខ៖ ហ្នឹងហើយ!

ក៖ យាយធ្លាប់គិតអត់?

ខ៖ គិតតើ!

ក៖ អើយាយធ្លាប់គិតអីខ្លះយាយ?

ខ៖ គិតដូចថាចង់ធ្វើបុណ្យធ្វើទានអីយើងវាមានលុយឥឡូវយើងរកអីមិនបានធ្វើអីមិនបានធ្វើបុណ្យងាប់ទៅដឹងយើងម៉េចបើយើងរកអីមិនបានចេះ។

ក៖ អូ៎!

ខ៖ ហ្នឹងនឹកឃើញគិតចឹងហាសយប់ៗដេកអត់លក់ទេដេកអត់លក់ទេ។

ក៖ បាទយាយ!

ខ៖ ទឹកភ្នែកម្នាក់ទឹកភ្នែកម្នាក់យើង។

ក៖ អូ៎!

ខ៖ មានកូណចៅណាមកដេកជាមួយមិនម្នាក់យើងផ្ទាល់នៅឈឺរួចម្នាក់ឯងអីម្នាក់ឯងភ្លឺឡើងក្រោកទៅទៀតអង្គុយសំកុកនៅមាត់ចណ្ដើរហ្នឹងទៅចឹងហាស!

ក៖ អូ៎បាទយាយ!

ខ៖ ចឹងហាស!

ក៖ រួចចុះអើទាក់ទងពីសុខភាពយាយវិញឥឡូវម៉េចដែរយាយ?

ខ៖ អូ៎វិលមុខហេវបាយអត់បានដេកក៏អត់សូវបានទៀតមួយវឹងទៅមួយម៉ោងអត់ទាន់បានដេកលក់ផងចឹងហាស!

ក៖ អូ៎យាយឈឺយូរហើយណេះយាយណេះ?

ខ៖ យូរហើយពេលណាជាជាទៅពេលណាឈឺឈឺទៅចឹងបានមិនទៀង។

ក៖ តែអត់មាននរណាគេខ្វាយខ្វល់?

ខ៖ ហ្នឹងហើយមកកើតយើងគិតច្រើនផង។

ក៖ អូ៎!

ខ៖ គិតច្រើនបានវាឈឺហោស!

ក៖ បាទយាយបាទ!

ខ៖ ចា៎!

ក៖ ចុះយាយបើសិនចៅមានសំនួរចុងក្រោយបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយៗយាយមានពាក្យពេចន៍អីដែរចង់ផ្ដែផ្ដាំទៅពួកគាត់អីអត់យាយ?

ខ៖ ទេមិនបាច់ទេ។

ក៖ ចៅៗអីក៏អត់ដែរណេះយាយ?

ខ៖ ចា៎អត់។

ក៖ អូ៎!

ខ៖ ផ្ដាច់ត្រឹមហ្នឹងតែម៉ងទៅកើតជាតិកាលណាអោយដូចគេដូចឯងកុំអោយវេទនាដូចជាតិហ្នឹងទៀតអោយបានល្អដូចគេកូនធ៌មកូនអារសុំអោយជួប បើកូនធ៌មមិនអារសុំលាម៉ង។

ក៖ ចឹងហោសយាយ?

ខ៖ អត់អោយជួបទេ។

ក៖ អូ៎បាទយាយចុះចឹងយាយមានពាក្យពេចន៍អីដែរចង់ផ្ដាំផ្ញើរផ្សេងពីហ្នឹងអត់យាយចង់និយាយអីផ្សេងពីហ្នឹងទៀតអត់យាយ?

ខ៖ និយាយអីទៀត។

ក៖ អូ៎ចឹងអត់មានអីផ្សេងទៀតទេណេះយាយ?

ខ៖ អត់ទេបានហើយចៅបានហើយចៅ។

ក៖ អូ៎បាទ!

ខ៖ អរគុណហើយចៅ។

ក៖ បាទយាយចឹងចុងក្រោយខ្ញុំអរគុណច្រើនយាយ?

ខ៖ ចា៎!

ក៖ ដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ ហើយការសម្ភាសទាំងអស់ហ្នឹងខ្ញុំហ្នឹងដាក់ទៅក្នុងវេបសាយសាលាដើម្បីទុកអោយកូនចៅជំនាន់ក្រោយយាយបានស្គាល់បានដឹងចឹងចុងក្រោយខ្ញុំសុំអនុញ្ញាតិយាយដើម្បីដាក់ការសម្ភាសមួយហ្នឹងទៅក្នុងវេបសាយសាលាបានទេយាយ?

ខ៖ ដាក់ទៅណាៗ។

ក៖ ដាក់នៅក្នុងវេបសាយសាលា?

ខ៖ អត់ចេះផង។

ក៖ ប៉ុន្តែចង់និយាយថាអើខ្ញុំគ្រាន់តែចង់ដាក់..?

ខ៖ បាន។

ក៖ ការសម្ភាសមួយហ្នឹងទៅក្នុងវេបសាយសាលាហាសយាយ?

ខ៖ បាន។

ក៖ អូ៎បាទយាយបាទចឹងអរគុណច្រើនណាស់យាយបាទ។